“Saya Tak Curang Dengan Ellie, Kenal Azra Lepas Cerai” – Azri Iskandar

Pelakon Azri Iskandar menafikan dakwaan dia menjalinkan hubungan dengan bakal isterinya, Azra Diera sebelum bercerai dengan Ellie Suraity.

Memetik Getaran, Azri berkata sebelum bercerai dia tidak tahu tentang Azra dan mengenalinya seleppas 12 hari bercerai dengan bekas isterinya.

BACA: Kenal Bakal Isteri 12 Hari Lepas Cerai, Azri Iskandar Nak Nikah Bulan Ini

“Saya tak curang dengan Ellie. Saya mula kenal Azra pada 29 Mei iaitu lepas cerai dengan Ellie. Bukan sebelum bercerai.  Sebelum ini, saya tidak pernah tahu pun tentang Azra. Beberapa hari sebelum mengenalinya, kami ada berhubungan di dalam Whatsapp tentang urusan kerja.

“Urusan kerja itu adalah untuk sebuah projek drama bersiri yang bakal saya jayakan tidak lama lagi dan Azra adalah penulis skripnya.

“Saya menghubungi Azra kerana memerlukan penjelasan tentang karektor yang bakal saya bawakan dalam drama tersebut. Tetapi, saya tidak sangka pula selepas bercakap dengan dia, saya jadi suka pula pada dia dan teringatkan dia,” katanya.

Dikecam netizen apabila mendakwa dia curang dengan Ellie, Azri berkata dia juga tidak menyangka berita perkahwinannya itu membuatkan ramai yang beranggapan itu punca mereka bercerai.

“Saya tidak sangka pula bila keluarnya berita yang saya nak kahwin dengan dia itu, orang anggap itu punca saya cerai dengan Ellie. Padahal, sebelum cerai, saya tiada hubungan dengan mana-mana wanita pun. Punca kami cerai juga tiada kaitan dengan isu curang.

“Saya terpaksa jelaskan hal ini. Sebab saya tidak mahu berlaku salah faham. Tak pasal-pasal dia (Azra) juga terkait dalam hal ini.

“Saya bimbang disebabkan persepsi tidak benar ini, keluarga Azra juga akan salah faham. Saya sendiri pun belum lagi berjumpa dengan bapa dan keluarganya di Perlis. Macam yang saya katakan awal tadi, saya mula kenal dia (Azra) pada 29 Mei dan itu memang benar,” katanya lagi.

Ditanya mengenai komen netizen yang mengatakan bahawa dia tidak menghormati tempoh edah Ellie dan mudah mencari pengganti, Azri berkata dia mahu move one.

“Saya sudah move on dan tempoh edah itu sebetulnya lebih kepada perempuan. Saya memang tak mahu lagi fikir apa-apa. Saya hanya mahu jalan ke depan dan sejak kebelakangan ini, saya sudah kembali dapat semula keghairahan untuk bekerja,” katanya.


Sheila Rusly Mimpi Nama Bakal Cucu Ketika Elisya Sandha Hamil 3 Bulan

Teruja bakal menimang cucu sulung tidak lama lagi, pelakon dan penerbit terkenal, Sheila Rusly berkata sudah ada nama untuk cucu perempuannya itu.

Memetik Harian Metro, Sheila berkata bakal cucu pertamanya diambil daripada mimpinya dan dipersetujui menantunya pelakon, Elisya Sandha.

BACA: Sheila Rusly Hadiahkan Suami Kereta Mewah RM340,000 Sempena Hari Jadi

“Saya mimpi nama bakal cucu ketika usia kandungan Elisya baru tiga bulan. Saya cakap pada Elisya, rasanya anak dalam kandungan adalah perempuan.

“Saya mimpi dia lahir dan dia perempuan dan terus bagi nama. Saya akan gunakan nama itu. Insya-Allah, nama itu akan dikongsikan Elisya dan suaminya selepas dilahirkan nanti,” katanya.

Menurut Sheila, dia juga merupakan orang pertama membelikan barang dan kelengkapan cucu perempuannya yang dijangka dilahirkan pada 16 Jun ini. Malah, Sheila turut merasakan dirinya bertuah kerana dapat dapat melihat kebahagiaan rumah tangga anaknya.

“Apabila dia lahir kelak, suasana lebih meriah. Saya orang pertama beli barang bayi, memang teruja dan gembira. Macam suami cakap, semoga Allah panjangkan umur saya, bagi saya peluang, nafas untuk saya tengok kebahagiaan rumah tangga anak-anak.

“Dapat pula tengok cucu. Allah hantar terlalu banyak kepada saya pada usia ini, saya rasa sangat bertuah dan bersyukur,” katanya.

Dalam pada itu, Sheila turut teruja dan terharu kerana Elisya bakal menjalani proses berpantang di rumahnya. Ujarnya, tidak semua mahu berpantang di rumah ibu mentua dan dia dapat merasakan menantunya itu selesa dengannya.

“Kehadiran Elisya mengubah kitaran hidup saya. Lain bila ada suri dalam rumah. Saya ada kawan di dapur, ada orang yang saya boleh bercakap mengenai fesyen, masak dan apa saja boleh berkongsi dengan dia. Mungkin sebab minat kami sama, sebab itu kami sangat rapat.

“Apabila dia memilih untuk berpantang 44 hari dengan saya, saya terharu. Bukan semua orang nak dengan mak mentua kan. Insya-Allah akan turut ‘confinement lady’ atau penjaga pantang. Dia nak duduk dengan saya.

“Saya bangga juga, walaupun dia tak cakap selesa, tapi dengan keputusan itu saya dapat rasa dia selesa dengan saya, itu dah cukup buat saya,” katanya.


Dah Lama Dapat Gelaran Datuk, Ifa Raziah Lagi Suka Dipanggil ‘Mak Ayam’

Rupanya dalam diam, pelakon dan penyanyi Ifa Raziah sebenarnya sudah lama mendapat gelaran Datuk iaitu pada tahun 2016.

Memetik Kosmo!, bagaimanapun Ifa berkata dia lebih selesa tidak menggunakan gelaran tersebut kerana dia mahu dikenali sebagai Ifa Raziah sahaja.

BACA: “Saya Belum Pakai Tudung Tapi Allah Dah Jemput Saya 3 Kali…” – Ifa Raziah

“Sebenarnya dah lama (dapat gelaran Datuk) iaitu 2016 dari negeri Perak. Orang dah cakap tentang perkara ini waktu itu (2016) cuma saya kata, tak payahlah gunakan gelaran tersebut kerana saya nak dikenali sebagai Ifa Raziah.

“Saya dapat gelaran tersebut pun atas nama Saripah Raziah binti Mustapha. Rasmi. Kalau letak gelaran ‘Datuk’ dengan nama panjang begitu, siapa nak kenal? Jadi, sekarang ini saya hanya gunakan nama pentas iaitu Ifa Rafiah,” katanya.

Kata Ifa lagi, dia tidak mahu terlalu menunjuk dia telah dikurniakan gelaran Datuk kerana baginya pangkat bukan segalanya serta mengakui dia dikurniakan darjah Ahli Setia Diraja dari negeri Perak.

“Tidak mengapa, kita ‘low profile’, tak bawa ke mana pun pangkat. Bagi saya sama sahaja. Lagi susah nak minta sponsor (ketawa). Tapi kalau kalian tanya, memang benar dapat gelaran Ahli Setia Diraja,” katanya.

Ditanya adakah dirinya sudah mencapai status jutawan, Ifa berkata disebabkan itu juga dia tidak mahu menggunakan gelaran tersebut kerana dia bukan jutawan.

“Banyak sahaja Datuk yang tak jutawan (tertawa). Pasal itulah, saya tak nak guna gelaran Datuk sebab saya bukan jutawan.

“Biarlah orang nampak, orang nilai sahaja. Gelaran Datuk bukan jalan mudah nak berjaya. Saya suka lagi dengan nama Ifa Raziah ataupun orang panggil saya Miss Diva Pukpukpukk. Bila orang panggil saya Datuk, saya rasa macam tak payahlah. Panggil mak hayam lagi seronok atau ‘mader’.

“Sungguhpun begitu, kalau ada memenuhi undangan majlis-majlis rasmi, saya akan gunakan gelaran Datuk tapi dengan nama penuh. Sekarang dan kebanyakan masa, panggil Ifa Raziah sahaja itu nama pentas saya,” katanya.

Ramai tidak tahu, jenama yang diasaskan oleh Ifa iaitu StarVendors yang beroperasi selama 75 jam tanpa henti sebelum ini pernah menerima pengiktirafan The Malaysia Book Of Records sebagai “Festival Raya Terpanjang Selama 75 Jam Tanpa Henti”.


Kenal Bakal Isteri 12 Hari Lepas Cerai, Azri Iskandar Nak Nikah Bulan Ini

Tidak sampai sebulan bercerai dengan Ellie Suriaty, pelakon Azri Iskandar mengejutkan ramai apabila mengesahkan bakal berkahwin dengan wanita pilihan hatinya yang juga penulis skrip, Dr Azra Diera.

Memetik Harian Metro, Azri berkata dia bakal menghantar rombongan merisik pada 23 Jun ini dan mahu bernikah bulan ini juga.

BACA: Tak Sampai Sebulan Cerai, Azri Iskandar Bakal Nikah Wanita Ada PhD

“Buat masa sekarang tarikh nikah belum ada. Insya-Allah dalam masa dua minggu ini saya akan ke Perlis berjumpa keluarga perempuan untuk merisik. Saya nak bincang dengan keluarga Azra untuk percepatkan perkahwinan, kalau boleh bulan ini,” katanya.

Berkongsikan mengenai hubungannya dengan wanita itu, Azri berkata dia mengenali Azra selepas 12 hari bercerai dengan bekas isterinya dan menafikan bakal isterinya punca mereka bercerai.

“Saya berjumpa Azra selepas 12 hari bercerai dengan Ellie. Kami bekerjasama dalam satu satu projek drama RTM. Saya ada menghubungi Azra untuk bertanya lanjut mengenai skrip itu.

“Dari situ saya terus tertarik melihatnya dan berterus terang. Tidak sangka dia juga sukakan saya. Kami merancang untuk berkahwin kerana masing-masing sudah berusia.

“Saya nak ‘move on’ dan tak nak buang masa sebab sudah jumpa orang sesuai. Namun, perkahwinan ini bukan punca saya bercerai dengan Ellie. Saya dah tua tak reti nak bercinta-cinta, kalau dah jumpa seseorang saya nak terus kahwin,” katanya.

Terdahulu, Azri dan Ellie sah bercerai talak satu pada 17 Mei lalu selepas 19 tahun hidup bersama. Pasangan itu dikurniakan dua cahaya mata iaitu Azrell Omar, 17, dan Nur Azreen, 13.


Hidayah Sebak Nampak Kereta Arwah Suami Atas Jalan

Perkongsian terbaru Allahyarham Abam iaitu Nur Hidayah menjadi perhatian ramai apabila meluahkan rasa sedih ternampak kereta yang dimiliki arwah suaminya di jalan raya.

Menerus entri itu, Hidayah berkata kereta jenis Toyota Vellifre itu hanya tinggal kenangan selepas ianya dibeli oleh orang lain.

BACA: Tak Mahu Bermusuh Dengan Hidayah, Ali Puteh Sedia Untuk Bersemuka

Hanya tinggal Kenangan Kereta Arwah Suami..Bila hamzah dah besar Ini la Kereta Ayah, Ayah penah cakp Kereta ini untuk keselesaan anaknya.. Doakan Bisness Ibu berjaya ???#hanyatinggalkenangan #keretapenuhkenangan #dieyabeauty

“Ternampak kereta arwah suami. BNP 639. Hanya tinggal kenangan. Hamzah nanti doakan perniagaan ibu berjaya. Boleh ibu beli kereta macam arwah ayah. Ayah pernah kata untuk keselesaan anaknya,” tulisnya.

Diruangan komen, rata-rata netizen turut simpati dengan nasib Hidayah serta mendoakan agar wanita itu terus kuat demi anak mereka, Syed Uthman Hamzah.


Asyraf Khalid Terkilan Dituduh Berguru Dengan Scammer

Usahawan yang juga anak tiri kepada Datuk Seri Siti Nurhaliza iaitu Asyraf Khalid meluahkan rasa terkilan apabila ada pihak menuduhnya berguru ilmu perniagaan dengan scammer.

Asyraf mendedahkan sepanjang tiga tahun dia belajar dengan Datuk Wira Dr Azizan Osman (Doc), namun ramai yang menuduhnya belajar untuk menjadi scammer. Ujarnya, apa yang diperkatakan oleh mereka di luar sana mengenai Dr Azizan banyak yang tidak betul.

BACA: Datuk K Berterima Kasih Kepada Azizan Osman Berjaya Ubah Asyraf

“Selalu saya dengar orang kata ‘biar betul anak Datuk K berguru dengan scammer?’. Padahal Dr Azizan merupakan guru dan mentor saya dalam dunia perniagaan ini.

“Apa yang orang cakap pasal beliau, banyak yang tak betul jadi saya rasa sebagai salah seorang usahawan yang beliau bimbing dan tranformasi, saya perlu untuk perjelaskan perkara ini.

“Dr Azizan sebenarnya adalah seorang jurulatih bisnes yang dah bantu banyak perusahaan kecil & sederhana (PKS) di Malaysia untuk capai jualan dalam jutaan ringgit,” katanya.

Menerusi perkongsian di Instagram itu juga, Asyraf berkata sejak berguru dengan Dr Azizan, jenama Mutyara Beauty berjaya menambah pendapatan walaupun dalam tempoh sukar.

“Asbab bimbingan dari Dr Azizan yang sentiasa menyediakan kami untuk hadapi apa-apa situasi, kami dapat jadi seperti yang anda lihat hari ini.

“Banyak lagi jenama lain atau pengasas yang sebenarnya asal dari zero yang Dr Azizan sudah bimbing sehingga menjadi terkenal malah ada juga bisnes yang dah lama, tetapi berjaya naik semula.

“Bagi saya bisnes ini memang tak mudah, tapi saya bersyukur beliau sentiasa ada untuk bantu capai apa yang saya nak capai.

“Jujurnya, saya ni adalah seorang anak murid yang tak bagus, tapi Dr Azizan tak pernah putus asa dan buat macam-macam proses untuk pastikan saya menjadi orang lebih baik malah pemimpin yang bagus,” katanya.

“Hasil bimbingan beliau, saya rasa dunia sudah banyak berubah. Hari ini, hubungan saya dengan Allah, mak ayah, isteri, anak-anak dan orang sekeliling adalah jauh lebih baik dari dulu,” tulisnya.


Adibah Noor Semakin Langsing, Netizen Puji Cantik

Menerusi satu perkongsian terbaru di akaun Instagram, penampilan terkini penyanyi Adibah Noor menjadi perhatian ramai.

Adibah yang dilihat memakai busana baju kurung oreng dalam foto berkenaan dilihat lebih langsing berbanding imejnya sebelum ini.

BACA: Adibah Noor Meluat DJ Radio Sebut Ringgit Dengan Slang Mat Saleh

Difahamkan, gambar itu memaparkan Adibah sedang menjalankan tugas sebagai hos untuk sebuah majlis.

Perkongsiannya itu mendapat pelbagai reaksi daripada netizen yang memuji Adibah semakin langsing dan cantik.

Dalam pada itu, ramai yang mendoakan agar Adibah diberikan kesihatan yang baik serta dipermudahkan urusan.


Ellie Suriaty Tak Terkejut Bekas Suami Nak Kahwin

Belum cukup sebulan bercerai, pelakon Azri Iskandar mengesahkan bakal mendirikan rumah tangga dengan seorang penulis skrip yang dikatakan turut memiliki PhD dalam jurusan muzik bernama Azra Diera.

Memetik Getaran, bekas isterinya yang juga pelakon Ellie Suriaty berkata dia tidak terkejut apabila Azri bakal berkahwin kerana sudah menjangkakan perkara itu.

BACA: Tak Sampai Sebulan Cerai, Azri Iskandar Bakal Nikah Wanita Ada PhD

Malah, Ellie berkata sebelum mengambil keputusan untu berpisah dia melihat perubahan bekas suaminya itu.

“Saya tidak terkejut dan sudah boleh agak akan hal ini. Sebab itulah hati saya benar-benar bulat dan tekad untuk menarik diri daripada perkahwinan ini. Sebab saya dah rasa dia ada hubungan dengan wanita lain.

“Dan, waktu saya failkan cerai, saya tak perlu tanya lagi untuk dapatkan apa-apa kepastian atau kesahihan. Sebab saya kenal dia sangat sebagai suami selama 19 tahun.

“Selama tempoh itu, kita telah melalui segala susah senang bersama. Bila ada perubahan dalam rumahtangga, saya tahu hati dia ada pada orang lain dan bukannya dengan saya lagi,” katanya.

Dalam pada itu, Ellie berkata dia idak mahu mengambil kisah tentang gerangan wanita yang bakal dikahwini bekas suaminya itu  sebaliknya ingin fokus terhadap anak-anak serta kerjaya seni.

Lebih baik saya teruskan kehidupan ini demi anak-anak dan tumpukan perhatian kepada kerjaya seni saya. Sebab hidup ini terlalu bermakna untuk kita serabutkan otak dengan hal-hal sebegini,” katanya lagi.

“Sebelum bercerai, saya telah ambil keputusan yang cukup lama untuk memikirkan baik dan buruknya.

“Bahkan saya sudah memohon petunjuk daripada Allah SWT. Azri tidak tahu yang saya tahu apa dia lakukan di belakang saya.

“Tapi, naluri seorang isteri itu sangat kuat. Kita sendiri dapat rasakan banyak perubahan yang sangat ketara. Lagipun kita bukan baru kahwin setahun dua.

“Saya tak nafikan anda ramai perempuan di luar sana yang jauh lebih baik daripada saya. Tapi mereka bukan Ellie Suriaty yang sangat faham siapa Azri Iskandar,” katanya.


Johan Tekankan Ilmu Tauhid Untuk Anak-Anak

Pelawak dan penyampai radio, Johan berkongsikan ia menjadikan Tauhid (ilmu mengenal Allah) sebagai pendidikan asas yang diterapkan dalam keluarga terutama dalam membesarkan anak-anaknya.

Memetik Harian Metro, Johan berkata sudah menjadi tanggungjawabnya sebagai seorang bapa serta mendedahkan dia banyak meluangkan masa bersama anak-anak dengan mengajar ilmu agama.

BACA: “Ambil Kad Bank, Pi Lah Enjoy” – Selalu Belanja Isteri, Patutlah Johan Murah Rezeki

“Anak-anak saya semua ‘international school’ (sekolah antarabangsa), kalau tak pun sekolah Cina. Jadi saya bertanggungjawab untuk beri pendidikan agama mereka. Saya bagi yang terbaik apa yang saya ada dan yang saya belajar.

“Saya cakap dengan anak-anak, harta saya boleh wasiat tapi ilmu kamu semua perlu tuntut. Nak tahu apa-apa tanya, belajar mengaji dengan saya dan saya akan bagi. Itulah saya banyak luangkan masa dengan mereka dari segi sekolah, main dan belajar,” katanya.

Dalam pada itu, Johan berkata Tauhid adalah perkara penting dan menjadi keutamaan bagi umat Islam memandangkan ia adalah ilmu asas menjadi panduan seseorang yang bergama Islam dalam mengenal Pencipta.

“Tauhid itu dulu. Itu yang paling penting. Tauhid itu kenal Allah dulu. Sebab sama jugalah kalau nak kenal agama kita kena kenal pencipta dulu. Masa kita budak-budak, kita kenal diri kita dulu ke kita kenal mak ayah dulu? Kita akan kenal mak ayah kita dulu. Kita akan kenal diri kita selepas kita kenal mak ayah kita.

“Tanda tanya itu akan berbalik pada kita semula. Perkara sama dalam agama, kau kenal Tuhan dulu. Macam mana nak kenal Tuhan? Mengaji. Dalam Al-Quran Allah berkata-kata. Dari situ kau kenal Tuhan,” katanya.


Dituduh Kebas RM15,000, PA Kata Duit Masuk Akuan Sendiri Sebab Fify Azmi Tak Pandai Buat Invois

Semalam hangat diperkatakan apabila pelakon Fify Azmi membuat laporan di Balai Polis Subang Jaya selepas mendakwa pembantu peribadinya, Nora telah mengambil bayaran berjumlah RM15,000 bagi pihaknya secara senyap-senyap.

Tampil memberi menjelaskan, Nora mengakui kesilapan kerana bersikap cuai dan dia tidak menyedari pihak Skop Production sudah lama melunaskan bayaran Fify menerusi akaun bank miliknya.

Memetik mStar Online, Nora berkata bayaran berkenaan dimasukkan ke dalam akaunnya kerana aktres berkenaan tidak tahu bagaimana untuk mengeluarkan invois.

“Saya tak pernah lari… Saya ada balas mesej dia tapi lambat sebab urusan kerja lain. Berkenaan dengan bayaran itu, sebenarnya ada salah faham dan saya pun sudah jelaskan kepada dia.

“Saya akui memang kecuaian daripada pihak saya. Saya tak perasan pihak produksi sudah memasukkan bayaran Fify ke akaun saya. Ikutkan, semua bayaran job, masuk akaun Fify. Cuma kali ini masuk akaun saya sebab membabitkan invois.

“Fify tak tahu nak buat invois. Jadi saya buatkan untuk dia guna nama syarikat saya sebab itu produksi masukkan bayaran dalam akaun saya. Pihak produksi tak update saya mengenai bayaran yang telah dimasukkan dalam akaun saya. Kesilapan saya pula tak check akaun,” katanya.

Nora juga mengakui mungkin dia sudah menggunakan duit bayaran tersebut kerana tidak menyedari ia adalah bayaran produksi untuk Fify.

Dalam pada itu, Nora turut terkejut apabila Fify memuat naik fotonya serta laporan polis di Instagram kerana mereka sudah berbincang mengenai pembayaran semula wang berkenaan.

“Saya mengakui mungkin sudah terpakai duit bayaran tersebut sebab tak perasan. Tapi saya dah beritahu dan jelaskan kepada Fify yang saya akan bayar secara ansuran duit dia.

“Atas persetujuan, saya hanya kena bayar RM12,000 kepada Fify. Sya ingatkan semuanya sudah dijelaskan sebab kali terakhir kami berhubung adalah pada tiga hari lalu dan masing-masing terus senyap.

“Tak sangka pula tiba-tiba semalam dia tularkan saya di laman sosial. Tidak mungkinlah saya larikan diri. Saya pun cari rezeki dalam industri. Kalau saya selalu buat perangai, artis lain pun tak nak ambil saya bekerja tetapi saya tak pernah buat masalah sepanjang bekerja dengan artis,” katanya


Tak Sampai Sebulan Cerai, Azri Iskandar Bakal Nikah Wanita Ada PhD

Bulan lalu, berita perceraian pasangan selebriti Ellie Suriaty dan Azri Iskandar mengejutkan ramai apatah lagi sudah 19 tahun mendirikan rumah tangga.

Bagaimanapun, belum sebulan bercerai, Azri mengesahkan bakal mendirikan rumah tangga dengan seorang penulis skrip yang dikatakan turut memiliki PhD dalam jurusan muzik.

BACA: Ellie Suriaty, Azri Iskandar Sah Bercerai Selepas 19 Tahun Berkahwin

Memetik MalaysiaKini, Azri berkata dia dan keluarganya bercadang untuk menghantar rombongan merisik wanita bernama Azra Diera itu sebelum 23 Jun ini.

“Jika tiada aral melintang, kami akan bernikah dulu. Majlis perkahwinan akan diadakan kemudian dalam waktu terdekat,” katanya.

Menurut Azri, wanita yang mesra disapa Ara itu berusia 43 tahun dan masih belum berkahwin.

Dalam pada itu, Azri berkata majlis persandingan terpaksa ditangguh buat sementara waktu kerana jadual kerjanya yang padat ketika ini.

“Masa yang ada agak terhad untuk saya uruskan segala persiapan. Namun, doakan yang baik-baik untuk kami berdua. Saya akan umumkan tarikhnya nanti,” katanya.


“Belajar Tinggi Tapi Tak Pandai Kerja Tak Guna Juga”

Sebut saja nama Dr Soo Wincci, pasti ramai tahu pelakon dan penyanyi itu sememangnya layak digelar beauty with brain.

Mana tidaknya, Wincci mencipta sejarah apabila menjadi Miss World Malaysia pertama dilantik sebagai Profesor Madya dalam bidang muzik dan kini mengajar di Universiti Teknologi MARA (UiTM).

Bagaimanapun, Soo Wincci menegaskan pendidikan tinggi saja tidak cukup jika tidak mampu digunakan dalam dunia pekerjaan.

Menerusi sesi live bersama Institut Perbankan Islam dan Kewangan Malaysia (IBFIM), Soo berkata pendidikan yang tinggi juga bukanlah tiket bangga semata-mata atau untuk bersikap sombong.

“Sebab itu saya selalu sebut pada diri untuk dapatkan apa saja ilmu tapi bukan untuk menunjuk-nunjuk. Orang yang hebat itu bukan saja ada pendidikan tinggi, tapi dia juga boleh bekerja untuk perkara itu dan mempunyai pelbagai kelebihan lain.

“Jadi jangan fikir ia (pendidikan) hanya untuk kebanggaan semata-mata. Jika anda pelajar kelas pertama sekali pun tapi tidak tahu bagaimana untuk berikan khidmat terbaik, maka itu tidak berguna,” katanya.

Dalam pada itu, Soo juga berkata dia pulang ke Malaysia selepas beberapa tahun menuntut ilmu kerana mahu berjasa kepada negara.

“Ada yang bertanya kepada saya kenapa balik semula ke Malaysia selepas sudah pergi jauh (untuk belajar). Saya jawab, ini adalah tujuan saya untuk kekal di sini (Malaysia) dan tak ada sebab untuk menunjuk-nunjuk.

“Jika tidak ada sesiapa yang mahu kembali berkhidmat kepada negara, maka siapa yang akan pertahankan negara kita. Saya belajar dengan bersungguh-sungguh bukan hanya untuk dapatkan ganjaran wang semata-mata,” katanya.


Anak Alami Speech Delay, Tasha Manshahar Kurangkan Penggunaan Gajet

Penyanyi Tasha Manshahar berkongsikan perkembangan anak sulungnya, Muammar Rafiqi pernah mengalami masalah speech delay ketika berusia setahun enam bulan.

Menerusi satu entri di Instagram, Tasha berkata dia mengakui bimbang apatah lagi anaknya itu tidak boleh menyebut perkataan bermakna seperti mama dan susu.

“Pernah masa pergi check up setahun enam bulan, doktor tanya perkataan apa saja dia dah sebut. Saya kata, tak ada. Sebab memang tak ada. Dia buat bunyi, tapi tak ada perkataan bermakna.

“Apa maksud perkataan bermakna? Contoh anak sebut ‘mama’ dan mama tu memang dia tujukan untuk ibu dia. Bukan semua benda mamamamamama. Tu tak dikira perkataan bermakna.

“Contoh lain, susu. Contoh dia sebut ‘shu’ walaupun pelat, tapi dia sebut bila dia nak susu. Dan kita faham perkataan ’shu’ tu dia maksudkan susu. Tu dikira perkataan bermakna,” katanya.

Kata Tasha lagi, dia juga pernah pertimbangkan nasihat doktor untuk membawa anaknya itu bertemu dengan pakar terapi.

“Secara umum, setahun enam bulan anak dah mula sebut beberapa perkataan bermakna. Tapi Muammar langsung tak ada masa tu. Lagi pula doktor tanya kalau kami nak dia buatkan surat rujukan ahli terapi.

“Sebagai ibu kali pertama, tipulah kalau tak risau. Tp at the same time, tak adil untuk Muammar kalau saya in denial. For me, if kita betul sayang anak kita, kita patut bagi peluang untuk dia dapatkan bantuan kalau dia memang perlukan. Itu hak dia,” ujarnya.

Bagaimanapun, selepas berbincang dengan suami, Raqib Majib, Tasha berkata mereka mahu memberi masa untuk melihat keadaan anak mereka sehingga mencecah usia dua tahun. Tasha turut meluahkan rasa syukur mengenai perkembangan anaknya kini sudah boleh membuat ayat lengkap.

“Jadi daIam tempoh ni kami kurangkan gajet and banyakkan komunikasi dengan dia. Alhamdulillah, masa umur dua tahun dah mula ada perkataan bermakna.

“Kami sambung lagi usaha dan seingat saya masa dia nak masuk dua tahun enam bulan, dia dah boleh gabung dua hingga tiga perkataan.

“Lambat sikit kan? Tapi ada progress Alhamdulillah. Ni dah nak masuk tiga tahun Jun 2022, masyaAllah tabarakAllah, dah boleh buat ayat lengkap, dah boleh buat kawan borak,” katanya.

Tasha mendirikan rumah tangga dengan Raqib Majib pada 8 September 2018 dan dikurniakan dua cahaya mata, Muammar Rafiqi, 3 tahun dan Mateen Rizqi kini berusia tujuh bulan.


Syafi Tee Menyesal Pakai Pendakap Gigi, Ada Gigi Taring Cantik & Comel

Pelakon Syafi Tee akui menyesal mengambil keputusan untuk memakai pendakap gigi. Menurutnya, dia sebenarnya memiliki gigi taring kanan yang cantik.

Memetik Utusan Online, Syafie berkata teguran bapanya membuatkan dirinya mengambil keputusan untuk memakai pendakap gigi.

BACA: Video Cium, Kekasih Syafi Tee Bukan Wanita, Bangga Mengaku Transgender?

“Sudah tiga tahun pakai sebab gigi tak berapa cantik. Tapi menyesal sebenarnya sebab ada gigi taring yang cantik pada belah kanan.

“Jadi bila diperbaiki rasa sayangnya… dahlah comel bagi saya. Malahan, ayah pernah tegur gigi saya tak teratur sebab adik-beradik lain semua elok,” katanya.

Kata Syafi lagi, meskipun dia tidak pernah dipersenda namun timbul perasaan tidak yakin pada diri sendiri.

“Dulu saya rasa insecure (tidak yakin) dan terasa jugalah nak ada perubahan tapi reda sahajalah,” katanya.


MK Nafi Dah Kahwin Dengan Anak Hartawan

Baru-baru ini tular perkongsian video memaparkan penyanyi rap popular MK (K-Clique) berjalan sambil memegang tangan seorang wanita iaitu kekasihnya.

Malah, MK juga ada memuat naik gambar bersama gadis itu di Instagram dengan kapsyen romantis memberitahu dia sudah dimiliki.

BACA: Ramai Patah Hati Tengok Mk Pegang Tangan Kekasih, Netizen Dakwa Hajar Siti Anak Orang Ternama Pahang

Enggan mendedahkan identiti gadis yang berjaya mencuri hatinya, MK berkata posting yang dimuat naik adalah sebagai satu penghargaan serta mahu berkongsi kehidupan peribadi buat par peminat.

“IG saya sudah terlalu banyak hantaran mengenai kerja, jadi saya rasa mahu berkongsi mengenai kehidupan peribadi pula.

“Saya percaya pengikut IG pasti ingin mengetahui serba sedikit mengenai kehidupan peribadi saya. Saya mendedikasikan hantaran ini agar orang tahu siapa yang saya hargai. Jadi, saya mahu peminat anggap gadis berkenaan sebagai insan yang saya hargai, itu sahaja,” katanya.

Hangat diperkatakan apabila MK didakwa sudah berkahwin, penyanyi itu menafikan bahawa dia sudah pun menamatkan zaman bujang dan dalam proses memperbaiki diri.

“Perkara begini perlu dijelaskan, saya belum berkahwin. Saya masih dalam fasa memperbaiki dan mengenali diri. Adakah saya mampu menuju ke fasa perkahwinan selagi belum bersedia? Adakah saya mampu untuk membina keluarga dan membimbing isteri?

“Saya masih dalam proses belajar sebab saya rasa anda pun tahu saya macam mana. Saya akui pandemik COVID-19 banyak membawa kesan positif kepada saya,” katanya.

Terdahulu, netizen terlebih dahulu menyiasat identiti wanita dikenali sebagai Hajar Siti itu. Ada yang mendakwa gadis itu berasal daripada keluarga ternama dari Kuantan, Pahang.


Kenangan Mengusik Jiwa Betul! Jom Tengok List Ini

Dalam hidup, ada beberapa perkara yang kita tak boleh lupa. Salah satunya kata laluan untuk komputer peribadi atau e-mel. Mungkin juga ianya sesuatu yang harus diingat demi menjaga keharmonian hidup. Contohnya, tarikh ulang tahun perkahwinan. Kalau terlupa, mungkin terpaksa tidur di ruang tamu!

Tapi, kita selalunya akan mengingati kenangan atau pengalaman yang indah. Ya lah, kalau pengalaman itu positif, ia akan beri impak yang lebih mendalam. Kita akan ingat sampai bila-bila! Apa kata kita lihat antara pengalaman mantap yang tak boleh kita lupakan?

Bila dah dewasa, mesti selalu teringat pengalaman masa kecil. Terasa bebas betul! Tak kira lah duduk di bandar atau di kampung, mesti kita ada memori bermain dengan kawan-kawan. Kadang-kadang, dari pagi ke petang pun boleh, tanpa rasa penat. Kalau boleh, mesti ramai yang kembali ke zaman kanak-kanak kan?

Masa inilah kita baru nak mengenal dunia. Banyak pengalaman kali pertama yang mula mengajar kita untuk dewasa. Sekali-sekala, mesti rindu belajar sama-sama, buat tugasan berkumpulan, berborak sampai malam. Walaupun ada tekanan untuk cemerlang dalam peperiksaan, semuanya mempersiapkan kita untuk menghadapi cabaran dunia sebenar.

Memang susah nak lupa kerja pertama kita. Perasaan gembira sebab boleh cari rezeki sendiri, bercampur dengan rasa takut buat silap di tempat kerja. Seronok pula kalau dapat rakan sekerja yang rapat. Belum dapat gaji, dah fikir nak berbelanja. Bila periksa akaun bank dan tengok gaji dah masuk, syoknya!

Yang ini, #ytjt. Yang tahu je tahu betapa senangnya gunakan Kad Debit Maybank. Boleh beli-belah di macam-macam kedai di seluruh dunia yang menerima Visa dan Mastercard®. Boleh bayar bil dan pindahkan wang ke akaun lain.

Tambahan lagi, tak ada caj pembiayaan dan caj lewat. Kawal perbelanjaan pun senang dengan Maybank2u. Kad ini cukup memudahkan dan cukup sesuai untuk kegunaan sehari-hari.

Malah, boleh digunakan untuk isi petrol di Shell untuk menangi Pulangan Tunai sehingga RM10,000. Walaupun musim Raya sudah berlalu Ahli Kad Debit Maybank masih berpeluang memenangi hadiah Raya bernilai sehingga RM2,000 tau! Syoknya!

Bagi Ahli Kad Debit Maybank tu, ada satu lagi perkara yang anda tak boleh lupa! Jangan lupa untuk tukar Kad Debit Maybank anda jika kad anda hampir tamat tempoh sahnya.

Ada beberapa cara untuk anda tukar Kad Debit Maybank anda. Anda boleh lakukannya melalui Maybank2u dengan mengikut langkah-langkah ini:

Ataupun anda boleh ke Kiosk Penggantian Kad Debit Maybank di cawangan Maybank terpilih. Segera dan percuma untuk buat penggantian kad debit!

Anda juga boleh ke mana-mana cawangan Maybank untuk urusan penggantian kad debit! Senang saja cara untuk dapatkan kad debit yang baharu! Jadi, jangan lupa!


Fizo Omar Suruh Isteri Manjakan Diri Puas-Puas Sebelum Bersalin

Bakal menimang cahaya mata sulung tidak lama lagi, perkongsian isteri kepada Fizo Omar iaitu Fazeera Nazri menjadi perhatian.

Menerusi entri itu, Fazeera mendedahkan Fizo memintanya supaya menghargai kecantikan diri dan manjakan diri sebelum bersalin.

“Baru lepas berbual dengan suami malam sebelum ini. Dia beritahu ‘sebelum bersalin, saya nak awak yakin dan percaya pada diri sendiri.

“Pergi hargai kecantikan awak, solekkan kuku, rambut, dan manjakan diri sebanyak yang boleh, pergi ke spa. Awak layak dapat semua itu!” tulisnya.

Fazeera berkata wanita sangat dahagakan penghargaan serta pasangan mereka berada disisi dan bukannya hadiah. Malah, Fazeera turut memuji cara Fizo yang pandai menjaga hatinya serta menjadikannya seorang isteri bahagia.

“Cara dia meyakinkan saya dengan sepenuh hati menjadikan saya seorang isteri yang lebih bahagia, wanita yang bersyukur, dan versi diri sendiri yang paling yakin.

Wanita dahagakan penghargaan! Kami perlu ‘dilihat’ oleh orang yang kami sayang. Wanita perlukan kehadiran anda, bukan hadiah-hadiah anda. Saya suka cara dia sampaikan sayangnya pada saya. Kehadirannya buat saya rasa ‘hidup’,” tulisnya


Anak Azhar Sulaiman Dituduh Dapat Intern Di AirAsia Sebab Kabel Atuk

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Bagaimanapun, baru-baru ini lain pula cerita tular mengenai Leona apabila ada netizen mendakwa kemasukannya sebagai seorang pelatih industri di AirAsia adalah menggunakan kabel datuknya.

BACA: Azhar Sulaiman Akui Tak Mudah Tegur Anak, Nak Rotan Dah Tak Sesuai

Seperti diketahui ramai, datuk Leona iaitu Datuk Pahamin Abdul Rajab adalah pengasas bersama serta bekas pengerusi AirAsia Berhad.

Tidak hanya berdiam diri, Leona menafikan dakwaan dia menggunakan ‘kabel’ untuk menjalani latihan indsurti di syarikat penerbangan itu.

“Saya beritahu datuk tentang latihan industri tersebut selepas saya dapat masuk,” katanya dalam sebuah video yang dimuat naik di TikTok.

Dalam pada itu, ramai netizen mempertahankan Leona bahawa gadis itu sememangnya layak diterima apatah lagi mendapat keputusan cemerlang dalam SPM iaitu 7A dan 1B+.


Janna Nick Terkejut Lagu Gatal Jadi Perhatian PSY

Sejak lagu single nyanyian Janna Nick berjudul Gatal dilancarkan pada Februari lalu, lagu itu menjadi perhatian sampai ke luar negara.

Nampaknya, lagu ciptaan vokalis Drama Band, Aepul Roza itu mempunyai kekuatan tersendiri hingga melekat di telinga pendengar. Terbaru, hangat diperkatakan apabila lagu Gatal itu turut mendapat perhatian superstar antarabangsa iaitu PSY.

Memetik portal BOOM!, Janna mengakui gembira dan teruja apatah lagi superstar dunia memilih lagunya itu dalam masa sama mempromosikan lagunya.

“Memang gembira sangat-sangat. Itu saja cara saya nak gambarkan perasaan saya sekarang ini. PSY kot… Siapa yang tak gembira superstar dunia macam dia pilih lagu kita? Lepas tu dia promote pula di Instagram yang ada pengikut berjuta-juta. Siapa tak suka?” katanya.

Dalam pada itu, komposer lagu tersebut iaitu Aepul turut meluahkan rasa syukur lagu ciptaannya itu didengari sehingga ke peringkat antarabangsa.

“Alhamdulillah tak sangka Gatal dapat perhatian sampai ke sana (Korea). Pengalaman baharu untuk saya sebagai pencipta. Plus, it was a great job from Janna dan juga marketing team dia,” katanya.


Ali Puteh Nasihat Pelawak Baru Jangan Riyak

Pelawak Ali Puteh berkongsikan nasihat kepada mereka diluar sana yang mahu mencuba nasib dalam uji bakat dalam bidang ini supaya tidak sia-siakan peluang yang ada.

Berkongsikan kisahnya, Ali berkata masalah kewangan antara kesukaran dilalui ketika menghadiri uji bakat program tersebut sekitar tahun 2009.

BACA: Tak Mahu Bermusuh Dengan Hidayah, Ali Puteh Sedia Untuk Bersemuka

“Dua tahun saya mencuba nasib pergi uji bakat sebelum betul-betul diterima untuk muncul di televisyen. Ketika itu saya tidak dapat pergi ke semua tempat uji bakat kerana tiada modal yang cukup.

“Program sebegini sudah lama tidak ada. Jadi kepada sesiapa yang mahu cuba menjadi pelawak janganlah sia-siakan peluang yang ada,” katanya kepada mStar Online.

Dalam pada itu, Ali turut meminta supaya bakat baru diluar sana supaya menjadi diri sendiri dan jika sudah masuk dalam industri perlu saling hormat satu sama lain.

“Saya amat mengalu-alukan kehadiran pelawak baharu dan nasihat saya supaya jadilah diri sendiri. Janganlah cuba meniru Zizan Razak, Nabil atau Johan.

“Apabila diterima nanti jangan pula terlalu riyak dan saling menghormati orang-orang dalam bidang ini,” katanya.

Difahamkan, Ali bakal menjadi juri dalam salah satu lokasi pencariab bakat baru program Awesome Raja Lawak untuk siaran Awesome TV.


Eina Azman Tak Halang Anak Jadi Artis

Pelakon Datin Paduka Eina Azman tidak menghalang anak kembarnya, Arianna Aubrey dan Karl Kareef kini berusia 6 tahun untuk menceburi industri hiburan.

Memetik Harian Metro, Eina berkata dia dan suaminya, Datuk Paduka Kaiser Gurmeet Abdullah selesa menjadi ibu bapa yang menyokong minat anak mereka.

BACA: Eina Azman Hadiahkan Pembantu Rumah Gelang Emas Sempena Hari Jadi

“Saya akan menyokong Aubrey dan Karl dalam apa saja minat serta bidang yang ingin mereka ceburi walaupun dalam industri hiburan. Bagi saya, kalau sudah ada peluang mereka, itu rezeki.

“Apatah lagi, jika mereka ada bakat yang boleh diketengahkan. Macam sekarang, saya lebih banyak memberi mereka pendedahan memasak menerusi video yang dirakam dan dikongsi di Instagram. Alhamdulilah mereka pun suka,” katanya.

Kini mendedahkan minat minat dan hobi memasaknya kepada anak-anak, Eina berkata mahu mengelakkan mereka daripada leka dengan permainan video di telefon pada sepanjang masa.

“Sekarang banyak sangat ‘game’ di internet. Jadi, saya tidak mahu mereka leka dengan menghabiskan masa bermain permainan video saja. Lebih baik saya ajak mereka memasak bersama-sama dan mengajarnya, itu lebih bagus.

“Lagi pula, saya yang memasak semua resipi masakan itu dan secara tidak langsung ilmu memasak yang ada diturunkan terus kepada mereka,” katanya yang turut mendapat sokongan penuh suami.

Eina mendirikan rumah tangga dengan Kaiser yang juga ahli perniagaan pada 31 Ogos 2014. Hasil perkongsian hidup mereka dikurniakan kembar, Aubrey dan Karl, kini berusia enam tahun.


“Saya Tak Pernah Ada Barang Tak Ori”

Baru-baru ini, usahwan sensasi Iqbal Zulkefli ada memuat naik video menerima seutas jam tangan mewah jenama terkenal, Rolex bernilai RM100,000 pemberian seorang usahawan wanita.

Menurut Iqbal, dia sudah menunggu dua tahun untuk membeli jam tangan berkenaan namun tidak sangka menerima hadiah tersebut.

Bagaimanapun, ada netizen beranggapan jam tangan tersebut bukan asli serta ada yang meminta Iqbal menunjukkan bukti resit pembelian.

Menjawab komen netizen, menerusi satu perkongsian di IG Story Iqbal berkata dia tidak mahu menayang resit jam tersebut kerana menghormati usahawan yang dianggap seperti kakaknya itu.  Malah, ada yang menuduh dia anak ikan kepada usahawan berkenaan.

“Saya tak tayang resit sebab hormat privasi kakak saya Datin @reenazach sebab tidak semua orang suka tayang macam saya. Tapi jika mahu, bila bila masa saya boleh tunjuk. Jangan sampai yang lain juga saya tunjuk semua.”

“Pergi semak di butik sendiri pun boleh untuk kepastian. Jujur, sewaktu saya tiada berkemampuan dulu pun saya tidak pernah ada barangan yang tidak original.”

“Cuba tilik dekat-dekat adakah ini original atau tidak. Jam Rolex tidak dijual dengan mudah walaupun kita mampu. Saya menunggu lebih dua tahun.”- katanya.

Terdahulu, Iqbal berkata dia sudah mengenali usahawan itu sejak 10 tahun lalu ketika dia merantau bersendirian di Kuala Lumpur dan wanita itu yang banyak membantunya.


“Saya Dulu Pun Cantik, Lawa” – Ellie Suraity

Pelakon Ellie Suriaty berpendapat bahawa soal paras rupa serta kecantikan itu adalah subjektif kerana dia percaya bahawa bakat sepatutnya menjadi keutamaan buat pengamal industri kreatif.

Bagaimanapun, Ellie berkata bakat adalah anugerah istimewa daripada Allah pada diri seseorang dan ia tidak ada pada semua orang.

BACA: “Ada Ke Perempuan Bahagia Dilayan Suami Dengan baik Tiba-Tiba Minta Cerai?” -Ellie Suriaty

“Bakat adalah anugerah Allah SWT. Ia sangat khusus pada orang tertentu. Jadi saya tak melihat pada rupa paras kerana ia subjektif. Kalau cakap cantik ke tidak, saya dulu pun pernah cantik masa muda muda, lawa!

“Dalam hal ini, bukan soal cantik, tapi saya lihat ada kelemahan di bahagian penghasilan skrip. Ia wajar dipelbagaikan untuk beri ruang pekerjaan dalam industri seni, buat mereka yang berbakat,” katanya.

Ellie berkata lagi, dia tidak menghentam jika seseorang artis itu suka tampil cantik namun mereka yang berbakat yang akan lebih menyerlah.

“Kalau dia jaga bab itu, ia sesuatu yang positif bagi saya. Tapi, kena ingat. Bila anda berjalan masuk ke dalam sebuah majlis hiburan, meski ramai orang cantik dan berpenampilan cantik, anda akan nampak yang outstanding adalah mereka yang kita tahu kualiti dan disiplin kerjanya.

“Ini bukan outstanding dari segi kontroversi ya. Tapi bakat dan kerjayanya yang begitu menyerlah walaupun ketika itu, busana yang dipakainya sangat sederhana.

“Satu yang saya ingin pesan pada semua, orang yang berbakat mestilah menjadi orang yang tidak malas. Semuanya kena bergerak seiring,” katanya.

Dalam pada itu, Ellie berkata mustahil untuk jumpa ramai orang yang berbakat besar dalam satu masa sama, namun baginya bakat boleh diasah.

Bagaimanapun, Ellie berkata pihak TV juga perlu memain peranan kerana tidak bermakna seseorang itu mempunyai pengikut yang ramai di media sosial bermakna mereka itu berbakat.

“Sekarang banyak artis dan bakat baru yang ada macam cendawan tumbuh. Tapi, bakat boleh diasah sebenarnya. Mana boleh dapat sekali gus serentak.

“Pihak TV pun kena main peranan. Kalau pengikut ramai di media sosial, tidak bermaksud seseorang itu benar-benar berbakat. Pula itu jika hanya berpaksikan pada rupa paras semata. Tak bolehlah cop dah boleh berlakon jadi hero atau heroin,” katanya.


Usop Syukur Berjaya Beli Kereta Mewah Mercedes Benz

Sudah lama menyimpan hasrat membeli kereta idamannya itu, penyanyi Usop akhirnya berjaya memiliki kereta mewah Mercedes Benz AMG.

Memetik mStar Online, Usop meluahkan rasa syukur di atas rezeki diberikan serta tidak sangka mampu memiliki kereta berkenaan di usia muda.

BACA: Usop Ditegur Ibu Gara-Gara Kongsi Berita Isteri Hamil Terlalu Awal

“Sudah lama pasang impian mahu memiliki kereta seperti itu. Selama ini saya hanya tengok atas jalan raya orang lain memandu kereta tersebut.

“Kebetulan ada orang mahu beli kereta lama saya dan dapatkan duit itu digunakan sebagai wang pendahuluan untuk beli kereta baru ini.

“Syukur akhirnya impian tercapai. Selepas ini saya mahu beli rumah sendiri pula. Saya anggap rezeki selepas kahwin,” katanya.

Dalam pada itu, Usop berkata dia sedar komitmen sudah semakin tinggi serta sudah bersedia dengan wang simpanan supaya tidak terbeban di masa akan datang.

“Sekarang ini apa sahaja yang saya nak buat tak boleh fikir diri sendiri sebab sudah berkahwin. Saya harus utamakan isteri dan keluarga. Apa lagi saya bakal bergelar bapa tak lama lagi.

“Saya tahu komitmen hidup semakin tinggi jadi saya sudah siapkan simpanan wang pelaburan untuk digunakan di masa akan datang,” katanya.

Usop mendirikan rumah tangga dengan Nur Fatihah pada 4 Februari lalu. Pasangan itu mengumumkan bakal menimang cahaya mata pertama pada Mac lalu.


Beli Banglo RM5 Juta, Kak KM Tiada Niat Nak Menunjuk

Perkongsian usahawan kontroversi, Liana Rosli atau mesra disapa Kak KM menjadi perhatian apabila memuat naik momen berjaya membeli sebuah rumah banglo bernilai RM5 juta.

Menerusi video dikongsikan, Kak KM menerima kejutan dari ahli keluarga dengan menyerahkan kunci rumah ketika dia meninjau banglo berkenaan.

BACA: Kak KM Rimas Artis Suka Sorok Wajah Anak Baru Lahir

Meskipun ramai yang tumpang gembira, namun ada netizen yang meninggalkan komen kecaman di atas kejayaannya itu serta dikatakan seolah sengaja menunjuk kemewahan di media sosia.

Memetik mStar Online, Kak KM berkata dia enggan mengambil pusing dengan kecaman netizen itu. Ujarnya, dia hanya mahu memberi inspirasi kepada orang lain.

“Syukur dengan rezeki yang diberikan. Tuhan mendengar doa saya selama ini. Kalau sentiasa berbuat baik pasti ada rezeki.

“Kalau ada yang tak suka tengok perkongsian saya itu, tutup saja media sosial. Saya kongsi bukan untuk menunjuk-nunjuk tetapi mahu beri inspirasi supaya orang lain turut berusaha lebih kuat untuk miliki apa yang dihajati.

“Lihatlah dari sudut positif. Bersainglah secara sihat untuk capai sasaran sendiri, bukan hanya sekadar kecam dan cakap kosong sahaja,” katanya.

Dalam pada itu, Kak KM berkata dia sudah lali dengan kata-kata negatif yang dilemparkan terhadapnya serta menganggap mereka sebenarnya cemburu.

“Usahawan seperti saya ini memang selalu kena kecam. Tidak kisahlah apa orang hendak katakan, saya hanya lihat dari sudut positif. Semakin dikecam semakin ramai orang kenal produk saya.

“Sebenarnya orang yang selalu kecam inilah ada masalah cemburu. Apa salah sesekali ucap tahniah dengan kejayaan orang lain,” ujarnya.

Mengulas mengenai pembelian rumah tersebut, Kak KM berkata urusan pembelian tanah dan banglo bernilai RM5 juta tersebut dilakukan sejak tahun lalu lagi.

“Saya nak runtuhkan rumah tersebut dan bina sebuah rumah baharu. Saya tak suka nak tinggal di tempat yang pernah didiami oleh orang lain sebelum ini.

“Perancangannya mahu bina rumah dua tingkat dan mesti ada kolam renang. Apa yang penting adalah selesa untuk kami sekeluarga tinggal,” katanya.


PU Riz, Neelofa Rancang Ke Madinah Sejak Awal Kahwin

Baru-baru ini, selebriti popular, Noor Neelofa meluahkan hasrat untuk berhijrah ke Mesir mengikut suaminya, PU Riz melanjutkan pelajaran di Tanah Arab itu.

Memetik Harian Metro, PU Riz mengulas mengenai perancangannya ke Madinah itu dibuat ketika awal perkahwinan mereka lagi namun ditangguhkan apabila isterinya hamil sebelum ini.

“Sebenarnya perancangan nak ke sana dibuat masa awal-awal berkahwin. Cuma apabila isteri hamil jadi kena ubah perancangan.

“Alhamdulillah, sekarang anak sudah lahir dan sihat, jadi nak tunggu dia besar sikit lagi. Kiranya, dalam lima ke enam lagi ke Madinah. Mungkin paling cepat pun awal tahun depan,” katanya.

Menurut PU Riz, dia bakal menyambung pengajian di sana selama dua tahun dan Neelofa akan mengikuti pengajian Markaz Lughah untuk mendalami bahasa Arab.

“Insya-Allah saya sambung pengajian peringkat Sarjana di Universiti Madinah. Tapi program pengajian belum ditetapkan lagi. Maksimum dua tahun di sana.

“Apa yang membolehkan saya sambung di sana kerana semasa belajar di Universiti Islam Antarabangsa Malaysia (UIAM) terdapat 10 subjek dalam bahasa Arab.

“Dalam masa sama, di sana isteri akan mengikuti pengajian Markaz Lughah yang mana dia fokus bahasa Arab saja iaitu bahagian al Hiwar, macam mana nak bercakap harian. Jadi, kalau balik Malaysia nanti dia sudah boleh bercakap dalam bahasa Arab,” katanya.

Dalam pada itu, PU Riz berkata isterinya menunjukkan minat yang mendalam terhadap bahasa Arab dan memuji bacaan Al-Quran Neelofa kini lebih baik.

“Isteri sekarang bacaan al-Quran bertambah baik. Ia juga atas dorongan saya selain dia sendiri pun jenis nak ikut, alhamdulillah baguslah.

“Kebetulan saya ada ramai kawan Arab di sini. Setiap kali mereka menghubungi saya dan kami bercakap dalam bahasa Arab. Dari situ timbul minat dia nak belajar setiap kali dengan saya bercakap bahasa Arab. Kalau pandai cakap, insya-Allah baca al-Quran pun sedap sikit. Dia pun boleh faham kalau kita cakap,” katanya.


Babak Dukung Scha Elinnea, Hisyam Hamid Akui Tak Dapat Elak

Baru-baru hangat diperkatakan apabila tular video memaparkan pelakon Hisyam Hamid mendukung aktres Scha Elinnea dalam babak drama Kerana Aku Isteri Bidaan.

Video tular itu ternyata mengejutkan netizen serta ada yang menyamakanya dengan pelakon Zul Ariffin serta menggelar Hisyam sebagai Zul Ariffin 2.0.

Memetik mStar Online, Hisyah bagaimanapun enggan mengulas panjang mengenai perkara itu kerana bimbang ianya akan disalah tafsir oleh sesetengah pihak.

“Perkara ini terlalu sensitif bagi sesetengah pihak. Jadi lebih elok saya tidak saya tidak bercakap banyak tentang perkara ini kerana bimbang akan disalah tafsir.

“Babak tersebut memang ada dalam skrip dan banyak projek lain sebelum ini mempunyai adegan seperti itu. Cuma penonton memberi perhatian kerana drama ini mendapat sambutan baik,” katanya.

Sedar tentang teguran diberikan netizen, Hisyam melihat ianya satu perkara positif untuk memperbaiki kesilapan.

“Benda yang negatif pun boleh dijadikan satu perkara positif. Ini adalah satu teguran buat saya.

“Sebagai pelakon saya sentiasa akan kaji dulu sesuatu babak. Selama ini cuba untuk elak perkara sebegini berlaku tetapi ia terjadi kali ini,” katanya.


Dua Bulan Kenal Calon Isteri, Shahir Rancang Kahwin Tahun Depan

Penyanyi Shahir memaklumkan dia bakal menamatkan zaman bujang tidak lama lagi dengan wanita yang baru dikenalinya dua bulan lalu.

Memetik mStar Online, Shahir berkata meskipun perkenalannya dengan calon isterinya itu namun dia selesa dengan wanita tersebut.

BACA: Shahir Tak Terkejut Gosip Erra Fazira Isteri Kedua Ahli Politik

“Kami baru saja berkenalan dan hubungan kami berjalan lancar. Saya selesa bersama dia dan kami sama-sama mahu ke fasa seterusnya.

“Memang tidak jangka akan berkahwin tetapi saya anggap usia sekarang ini sudah sesuai untuk menuju ke arah itu. Insya-Allah paling cepat tahun depan.

“Aturan Allah kita tak tahu, mungkin lebih cepat lagi. Setakat ini belum ada tarikh, hanya merancang sahaja,” katanya.

Tidak mendedahkan identiti wanita itu, Shahir berkata calon isterinya itu bukan dikalangan dalam industri seni dan akan berkongsikan berita gembira itu apabila tiba masanya nanti.

“Dia boleh faham dengan perjalanan dunia seni dan boleh sesuaikan diri. Semestinya jika sudah dekat tarikh kahwin nanti saya akan beritahu kepada semua. Tidak mahu pula timbul fitnah jika ada nampak saya bersama seorang wanita,” katanya.


Neelofa Rancang Pindah Ke Mesir,  Ikut Suami Sambung Belajar

Selebriti popular, Noor Neelofa meluahkan hasrat untuk berhijrah ke Mesir mengikut suaminya, PU Riz melanjutkan pelajaran di Tanah Arab itu.

Memetik mStar Online, Neelofa berkata dia mahu mendedahkan anaknya, Muhamad Bilal dengan persekitaran di sana serta mahu mendalamk bahasa Arab.

“Kami sekeluarga mempunyai impian untuk berhijrah ke Madinah atau Mesir untuk suami sambung belajar di sana,”

“Dalam masa sama kami mahu dedahkan anak kepada persekitaran di sana dan saya boleh ambil peluang untuk belajar bahasa Arab,” katanya.

Dalam pada itu,  Neelofa turut meluahkan hasrat untuk mendalami Al-Quran dan berharap boleh menjadi kebaikan buat dirinya.

“Satu lagi impian saya adalah untuk mendalami al Quran. Walaupun suara saya tak sesedap mana ketika membaca al-Quran, tetapi saya sudah lama ingin mempelajarinya. “

“Kalau boleh mahu turunkan ilmu itu supaya dapat dijadikan saham akhirat kelak,” katanya.


Datin Hadiahkan Iqbal Zulkefli Jam Rolex RM100,000

Meskipun sering dikecam oleh netizen, namun ia seolah tidak memberi kesan kepada usahawan sensasi Iqbal Zulkefli yang dilihat sudah lali dengan perkara itu.

Terbaru, Iqbal memuat naik video menerima seutas jam tangan mewah jenama terkenal, Rolex bernilai RM100,000 pemberian seorang usahawan wanita.

Menerusi video itu, dapat dilihat Iqbal nampak teruja ketika mengambil bungkusan yang diletakkan di dalam kereta Ferrari milik seorang usahawan dikenali sebagai Datin Reena.

Ketika membuka bungkusan berkenaan, Iqbal seakan tidak percaya menerima hadiah tersebut daripada usahawan yang dianggap seperti kakaknya itu.

Menurut Iqbal, dia sudah menunggu dua tahun untuk membeli jam tangan berkenaan namun tidak sangka menerima hadiah tersebut.

“Tidak pernah saya terima hadiah semahal ini. Jam Rolex ini saya tunggu sudah dua tahun untuk membelinya. Akhirnya dapat hadiah daripada kakak yang berbudi sejak sekian lama, Datin @reenazach,” tulisnya.

Dalam pada itu, Iqbal berkata dia sudah mengenali usahawan itu sejak 10 tahun lalu ketika dia merantau bersendirian di Kuala Lumpur dan wanita itu yang banyak membantunya.

“10 tahun lalu, ketika saya kesusahan dan tinggal sendirian di Kuala Lumpur. Satu-satunya insan yang saya berani untuk meminjam wang ialah kakak Reena. Dia kutip saya, bawa saya belajar bekerja. Kami keluar rumah seawal pukul lima pagi,” katanya.

Diruangan komen, rata-rata netizen teruja dengan hadiah yang diterima oleh Iqbal itu. Tidak kurang juga ada yang bergurau meminta Iqbal menunjukkan resit pembeli jam berkenaan.


‘Kembar’ Siti Sarah Terkejut Dikejar Peminat Ketika Jalan Di Mall

Pasti ramai tahu tentang wanita bernama Emy Nur Faranizah yang tular baru-baru ini kerana wajahnya seiras penyanyi Allahyarham Siti Sarah.

Memetik mStar Online, wanita dikenali sebagai Emy itu berkata dia pernah berdepan situasi dimana dikejar oleh peminat arwah penyanyi itu ketika sedang berjalan di sebuah pusat membeli-belah.

“Penah satu hari ketika saya sedang berjalan-jalan di sebuah pasar raya, seorang peminat mengejar untuk menegur saya. Apabila sudah dekat baru dia sedar saya bukan Siti Sarah.

“Memang terkejut dan ras kelakar juga dengan kejadian tersebut. Saya anggap dia mungkin terlalu rindukan arwah sehingga sanggup mengejar saya.

“Sebelum ini memang ramai yang menegur wajah saya mirip arwah tapi tidaklah selalu,” katanya.

Dijemput untuk membuat kejutan sempena ulang tahun kelahiran Raisuddin Hamzah, Emy berkata bapa arwah penyanyi itu terkejut dan terdiam melihatnya.

“Saya melihat uncle (Raisuddin) terdiam sehinggalah saya datang dekat kepadanya. Uncle menegur saya dan kami berborak seperti bias. Uncle juga menunjukakn gambar-gambar arwah ketika kecil dan remaja.

“Uwasi juga nampak terkejut. Mungkin dia pelik ada orang yang tidak dikenali hadir pada majlis tersebut. Dia tidak berkata apa-apa hanya tersenyum sahaja.

“Pada awalnya memang segan nak hadir majlis tersebut. Bagaimanapun saya tidak mahu hampakan mereka untuk raikan ulang tahun uncle ketika itu,” katanya.

Terdahulu, Shuib berkata dia tidak sanggup untuk bertemu dengan dengan ‘kembar’ arwah isterinya itu. Ujarnya. memori dan ‘keberadaan’ Allahyarham masih diingati dan menebal dalam dirinya dan arwah isterinya tiada pengganti.


“Abang Tak Main Taik Dik..Adik Yang Gila Bayang…” – Sharnaaz Ahmad

Perkongsian gambar terbaru serta kapsyen yang dimuat naik oleh pelakon Sharnaaz Ahmad malam tadi menimbulkan tanda tanya netizen.

Menerusi entri itu, Sharnaaz memuat naik gambarya berada di pantai serta dikaburkan sedikit di bahagian jarinya.

BACA: Shila Amzah Tak Tolak Kahwin Lagi Tapi Bukan Dengan Sharnaaz

Kapsyen Sharnaaz itu seolah menyifatkan individu yang digelar ‘adik’ itu sebagai gila bayang. Bagaimanapun, tidak dapat dipastikan ianya ditujukan kepada siapa.

Namun, di ruangan komen, netizen berpendapat ianya ditujukan kepada seseorang yang baru-baru ini ada memetik namanya.

Bagaimanapun, itu hanya spekulasi netizen sahaja apatah lagi Sharnaaz tidak menyatakan lebih lanjut mengenai perkongsiannya itu.


Sakan Bercuti, Nelydia Senrose Tanggal Tudung?

Dilihat tampil berhijab selepas pulang daripada menunaikan ibadah umrah beberapa bulan lalu, pelakon Nelydia Senrose mengejutkan ramai apabila tidak berhijab.

Menerusi beberapa perkongsian di IG Story, pelakon itu dilihat melakukan aktiviti santai bersama adiknya iaitu Raysha Rizrose tanpa memakai tudung. Difahamkan, Nelydia dan keluarga kini sedang bercuti di Bali Indonesia.

Dalam satu temubual sebelum ini, Nelydia berkata dia menjalani penghijrahan ini selangkah demi selangkah dan masih belajar.

“Saya cuma tak berani nak cakap lebih. Saya tak mahu terlalu drastik seperti melangkau urutan abjad A hingga terus ke Z.

“Budak belajar berenang pun tak dicampak terus ke tempat yang dalam bimbang lemas. Sama juga dengan saya. Saya masih bertatih. Saya dalam proses belajar, mencuba, mencari dan mengenal lebih soal diri dan mendalami agama Islam.

“Sekembali dari umrah saya perlahan demi perlahan memakai tudung. Dapat berkunjung ke negara Arab Saudi pun kira sesuai lokasi itu untuk berhijab. Saya mula belajar, apa yang terdedah ditutup sedikit demi sedikit. Aturan itu sangat cantik,” katanya.

Dalam pada itu, dia mahu menjadi muslimah lebih baik namun mengakui bimbang jika hatinya berbolak balik.


Diuji Tuduhan Jenayah Seksual, Da’i Syed Baru Kenal Kawan Sebenar

Selepas dua tahun naik turun mahkamah, Rabu lalu pendakwah selebriti Da’i Syed dilepaskan dan dibebaskan atas dua pertuduhan jenayah seksual.

Akhirnya dapat tidur dengan lena,  Da’i Syed berkata dia sudah pun memaafkan semua pihak yang melemparkan tohmahan kepadanya.

“Alhamdulillah, yang paling penting saya rasa bersyukur… keluarga pun turut berasa lega. Akhirnya saya dapat tidur dengan lena.

“Sepanjang tempoh perbicaraan, saya tak pernah nak beri komen apa-apa sebab serahkan semuanya kepada mahkamah. Alhamdulillah, mahkamah sudah pun berikan keputusan.

“Bagi saya, Allah dah beri saya ujian dan saya dilepaskan. Saya pun sudah maafkan semua orang yang pernah lemparkan tohmahan dan cacian kepada saya dan keluarga,” katanya.

Dalam pada itu, Da’i Syed  berkata banyak dia belajar dan ada hikmah di sebalik apa yang berlaku dimana barulah dia kenal erti persahabatan serta siapa ada bersamanya ketika berdepan ujian.

“Banyak pengajaran dan hikmah yang saya dapat di sebalik apa yang berlaku. Saya mengenal erti persahabatan. Saya lalui waktu yang sukar dan ketika itu saya dapat lihat siapa kawan sebenar.

“Masa saya tengah down… jatuh, siapa yang sudi sambut tangan saya. Tapi ada juga kawan yang menambah garam dalam luka.

“Selain itu, saya juga belajar erti menghargai masa. Sekarang ini, saya lebih meluangkan masa bersama keluarga dan diri sendiri,” katanya.


PU Riz Dipuji Pakaikan Inai Di Jari Neelofa

Apa saja perkongsian selebriti popular, Neelofa pasti akan menjadi perhatian ramai. Sehinggakan video memaparkan suaminya memakai inai pun menjadi bualan.

Baru-baru ini, Neelofa ada memuat naik video di akaun TikTok miliknya apabila suaminya, PU Riz dilihat sedang memakaikan inai pada jari tangannya.

BACA: Neelofa Kongsi Cerita Detik Jatuh Cinta Dengan PU Riz Selepas Jadi Imam Solat Tarawih

Video itu mendapat pelbagai reaksi daripada netizen yang memuji PU Riz serta mengatakan Neelofa sangat beruntung dikurniakan seorang suami penyayang.

Dalam pada itu, ramai yang mendoakan agar rumah tangga Neelofa dan PU Riz kekal hingga ke syurga serta ada yang berharap dipertemukan jodoh yang baik juga.

Neelofa dan PU Riz mendirikan rumah tangga pada 27 Mac tahun lalu. Pasangan itu dikurniakan seorang cahaya mata lelaki bernama Muhammad Bilal.


Shuib Elak Jumpa ‘Kembar’ Siti Sarah

Pelawak Shuib Sepahtu berkata dia tidak sanggup untuk bertemu dengan dengan ‘kembar’ arwah isterinya Allahyarham Siti Sarah iaitu Emy Nur Faranizah yang tular baru-baru ini.

Memetik Harian Metro, Shuib berkata memori dan ‘keberadaan’ Allahyarham masih diingati dan menebal dalam dirinya dan arwah isterinya tiada pengganti.

” Kalau boleh saya mahu mengelak daripada berjumpa dengan dia (Emy Nur Faranizah). Untuk melihat ‘figure’ Sarah sekarang ini saya tak sanggup. Sebab dia dah tak ada dan semestinya tak ada pengganti untuk dia. Untuk tengok depan mata saya tak sampai hati dan tak sanggup.

“Untuk anak-anak berjumpa dia (Emy) saya okay saja dan tak larang. Saya boleh bawa, tak ada masalah. Sebab Allah Maha Kaya, Maha Hebat. Saya selalu dengar kita ini ada tujuh kembar, muka sama kita dalam dunia ini. Satu kelebihan juga Allah nak bagi muka sama,” katanya.

Dalam pada itu, Shuib berkata dia tidak kisah jika orang ramai menyamakan wajah wanita itu dengan arwah isterinya.

“Saya anggap ini biasa. Saya percaya setiap orang ada muka sama. Begitu juga dengan saya. Perkara sebegini memang dah ada dan tak ada isu pun. Kalau terjumpa ia satu rezeki.

“Kalau orang tanya saya nak jumpa saja-saja saya cakap tak sebab rindu saya dengan Sarah memang takkan pernah habis. Saya tak boleh nak tengok, saya tahu bukan dia walaupun muka sama,” katanya.

Terdahulu, ibu tiri Allahyarham Siti Sarah membuat kejutan hari jadi buat suaminu Raisuddin Hamzah dengan membawa Emy untuk menyambut bersama.


Sarah Hildebrand Kongsi Gambar Pakai Coli Buat Netizen Tergamam

Meskipun sudah mengumumkan mengenai pengunduran daripada dunia seni selepas tujuh tahun bergelar pelakon, namun Sarah Hildebrand tetap menjadi perhatian ramai.

Baru-baru ini, perkongsian Sarah mengejutkan ramai apabila memuat naik fotonya memakai pakaian dalam (bra) dan seluar pendek (boxer) di hadapan cermin.

BACA: Dipanggil Perempuan Sundal, Sarah Hildebrand Nekad Berhijrah Ke Luar Negara

Seperti sudah dijangka, foto tersebut menimbulkan rasa kurang senang netizen yang hilang kata-kata apatah lagi sebelum ini Sarah membuat keputusan untuk tidak lagi bertudung, namun kini terdedah.

Malah, ada yang bertanyakan bahawa pelakon itu hanya berhijrah keluar negara bukan menukar agama. Komen netizen itu dibalas oleh Sarah bahawa dia tidak keluar dari agama Islam. Dalam pada itu, di ruangan komen ada segelintir netizen mendoakan yang baik-baik sahaja buat Sarah.

Terdahulu, Sarah meluahkan rasa kesal apabila ada netizen yang memanggilnya ‘perempuan sundal’ kerana berkahwin dengan jejaka kacukan Filipina-Amerika, Otto Gillen.


Tak Mahu Bermusuh Dengan Hidayah, Ali Puteh Sedia Untuk Bersemuka

Sudah dua tahun berlalu, kemelut antara pelawak Ali Puteh dengan balu kepada Allahyarham Abam iaitu Nor Hidayah Mohd Ali masih hangat diperkatakan lagi.

Memetik OhBulan, Ali berkata dia bersedia untuk bersemuka dengan Hidayah untuk menyelesakan segala kemelut yang berlaku. Ali berkata lagi, dia tidak mahu jika ada pihak yang sengaja mahu menjadikan kisah mereka menjadi tontonan umum

BACA: Dua Tahun Tiada Job, Ali Puteh Bergantung Dengan Duit Simpanan

“Saya bersedia untuk bersemuka dengannya dan menyelesaikan semuanya secara baik. Sebelum ini satu sebuah stesen televisyen yang mahu temukan kami, tetapi bagi saya jika mahu berdamai tidak perlulah diberitahu kepada khalayak. Tidak perlu dihebahkan atau diviral.

“Tak perlu! Kalau saya jumpa pun, biarlah saya lakukan sendiri. Kalau kita nak bermusuh selamanya pun tak ada guna. Aib keluarga saya tak pernah hebahkan pun,” katanya.

Dalam pada itu, Ali berkata dia sedia membantu Hidayah untuk menyelesaikan hal berkaitan tuntutan faraid.

“Dia juga boleh berjumpa saya untuk selesaikan segala masalah berkaitan dokumen bagi tuntutan faraid dan sebagainya tanpa sebarang syarat.

“Emak dah meninggal dunia. Hanya tinggal ayah saya saja. Datang la jumpa kami, dia perlukan tanda tangan dari ayah. Tuntutan faraid itu bukan kerja solo. Kalau dia datang kenapa saya nak bertekak?,” katanya.

Februari lalu, balu kepada Allahyarham Abam Bocey, Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada kakak iparnya.


Shila Amzah Tak Tolak Kahwin Lagi Tapi Bukan Dengan Sharnaaz

Sudah empat bulan bergelar ibu tunggal, sebelum ini penyanyi Shila Amzah diusik oleh netizen untuk kembali bercinta dengan bekas kekasihnya, Sharnaaz Ahmad.

Memetik mStar Online, Shila berkata hubungannya dengan Sharnaaz masih baik namun hanya sebagai kawan. Malah, Shila menolak untuk kembali bercinta seperti dulu, serta meminta peminat mendoakan yang baik-baik untuk kebahgiaan masing-masing.

“Saya dan Sharnaaz dah melalui jalan ini (percintaan) dan we are not happy in relationship. Saya tak nampak cara untuk meneruskan atau sambung kembali hubungan yang kita tahu jalan dia tak best.

“Secara peribadi saya tiada masalah dengan dia. Cuba saya ras tak selesa nak bekerjasama, saya tak mahu netizen cakap benda yang tak perlu. Semoga netizen doakan yang baik-baik kebahagiaan kami masing-masing,” katanya.

Dalam pada itu, Shila berkata dia tidak menolak untuk berkahwin semula jika ditakdirkan bertemu jodoh suatu hari nanti namun bukan dalam masa terdekat.

“Saya tak nafikan kehidupan sebagai ibu tunggal bukan mudah. Ramai ibu tunggal di luar sana berkongsi inspirasi untuk kekal kuat dan tabah. Saya tak pernah tutup saya punya hati atau dah tak nak ada relationship. Saya rasa itu terlalu negatif.

“Seandaiknya ada jodoh yang baik untuk saya, boleh menerima baik saya dan anak saya hati saya terbuka untuk mulakan kehidupan yang baru. Tapi of course bukan dalam masa terdekat ini,” katanya.

Terdahulu, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.


Menari Sakan Di TikTok, Netizen Tanya Betul Ke Isteri Caprice Kena Sihir?

Pasti ramai tahu minggu lalu penyanyi rap Caprice mendedahkan isterinya, Farra Inalis menerima rawatan dipercayai mengalami gangguan sihir.

Bagaimanapun, baru-baru ini Farra dilihat ada memuat naik video di TikTok dilihat menari-nari sekaligus ada netizen mempersoalkan benarkah isteri Caprice itu terkena sihir.

BACA: “Dah Banyak Kali Ustaz Datang Ubatkan Isteri Saya” – Caprice

Tampil menjelaskan perkara itu, Farra berkata dia tidak mahu menunjukkan keadaan dirinya yang lesu dan tidak selera makan kepada pengikut kerana ianya bukan satu perkara yang positif untuk dikongsi.

“Pertama sekali, sejak akhir-akhir in saya banyak terima DM daripada korang dan saya baca semua. Ada yang mendoakan, ada juga menceritakan tentang sihir.

“Tapi ada juga netizen yang mula judge saya ‘oh sebab kau tak pakai tudung la kau kena kacau dengan makhluk halus’

“Ada juga yang beritahu dekat IG suami kena sihir, tapi dekat TikTok berjoget-joget pula. Eh abang kakak, what do you expect? Awak nak saya tunjuk muka tengah lesu? nak bercerita yang saya tak lalu makan? Saya tak suka bagi benda negatif,” katanya.

Menerusi perkongsian video dimuat naik di IG Story, Farra berkata pada awalnya dia tidak bersetuju suaminya berkongsikan mengenai keadaan dirinya kepada umum, namun Caprice berkata kepadanya supaya percaya pada Allah.

“Kalau nak tahu, secara peribadi saya dan suami sangat berbeza. Sebab apa, saya lebih suka simpan sendiri kalau Ariz pula suka bercerita dengan netizen.

“Dia suka ambil input daripada netizen macam kongsi pengalaman, dia suka ambil tahu benda itu. Kami ada berbalahan juga mengenai sihir ini.

“Saya tak nak orang tahu, tak perlu la berithau semua orang sebab orang tak suka kita itu akan tepuk tangan bila tahu benda itu. Tapi Ariz cakap biarlah, kita ada Allah, kita percaya dengan Allah,” katanya.


Fasha Sandha Nafi Buat Pembedahan Bariatrik

Dilihat tampil cantik dan semakin langsing, pelakon Fasha Sandha manafikan dia melakukan pembedahan bariatrik untuk menurunkan berat badan.

Memetik Harian Metro, Fasha berkata dia hanya mengawal pemakanan dan memotong pengambilan gula selepas bersalin anak ketiga.

BACA: Ubah Suai Rumah Teres Jadi Macam Banglo, Fasha Sandha Seronok Ada Surau Sendiri

“Saya tidaklah begitu kurus pun, perut masih ada lagi cuma saya pakai ‘girdle’ dan baju hitam itu yang menampakkan saya kurus. Saya belum mencapai berat badan ideal lagi.

“Saya tak buat (pembedahan biatrik). Saya jaga makan dan tak ambil gula. Cuma ketika raya baru-baru ini, berat badan saya bertambah akibat banyak makan.

“Namun, saya bersyukur kerana masih ada pihak yang mempercayai bakat saya tidak kira gemuk atau kurus. Saya percaya tawaran dan anugerah yang diberikan adalah berkat rezeki anak-anak dan berkat doa suami,” katanya.

Dalam pada itu, Fasha turut meminta netizen supaya tidak meninggalkan komen negatif kepada artis yang badan berisi.

“Bukan mudah sebenarnya untuk menurunkan berat badan. Apatah lagi bagi mereka yang mempunyai rangka besar seperti saya. Terutama selepas bersalin, lagi susah hendak mendapatkan bentuk tubuh lama,” katanya.


Suami Jasmin Hamid Rayu Netizen Henti Komen Lucah

Rabu lalu, industri hiburan dikejutkan dengan perkhabaran pelakon Jasmin Hamid dimasukkan ke Unit Rawatan Koronari (CCU) selepas disyaki mengalami masalah jantung.

Bagaimanapun, ada segelintir netizen seolah tidak sensitif meninggalkan komen keterlaluan apabila mengaitkan hubungan seksual menjadi punca pelakon itu diserang sakit jantung.

Kesal dengan komen tersebut, suami Jasmin iaitu Nazmir Abdul Rahman memohon kepada netizen supaya berhenti menulis komen lucah serta menghormati keadaan isterinya.

“Saya nikahi Jasmin kerana Allah. Terima kasih pada kalian yang bercakap buruk tentang saya dan isteri masih lagi di wad CCU kerana heart attack.

“Saya mohon hentikanlah komen-komen sebegini sebab takut bila Jasmin terbaca, akan tambahkan sakitnya. Kalau tak suka kami, abaikan kami,” tulisnya.

Menerusi entri itu, Nazmir turut memuat naik paparan komen ‘kotor’ netizen yang mengaitkan serangan jantung yang dialami pelakon itu dengan hubungan seksual bersama suami mudanya.

Dalam perkongsian itu lagi, Nazmir turut mengucapkan terima kasih kepada mereka yang banyak mendoakan isterinya.

Terdahulu, Nazmir memaklumkan keluarga isterinya mempunyai sejarah kesihatan berkaitan jantung serta memohon orang ramai mendoakan kesembuhan buat pelakon itu.


Chef Wan Hadiahkan Serina Perabot, RM10,000 Untuk Rumah Baru

Sempena ulang tahun kelahiran anak perempuannya, Serina Redzuan, chef selebriti terkenal, Datuk Chef Wan menitipkan doa buat anaknya itu.

Menerusi satu entri di Instagram, Chef Wan berkata Serina tidak mahukan hadiah kerana beliau sudah berjanji untuk memberikan set meja makan dan sofa baharu untuk rumah Serina yang baru dibeli.

BACA: Shikin Maembong Nak Tarik Balik Saman RM1 Juta, Chef Wan Dah Maafkan Bekas Menantu

“Dia berkata dia tidak mahu sebarang hadiah kerana saya sudah berjanji untuk memberikannya set meja makan dan set sofa baharu untuk rumah mereka yang baru mereka beli dan ubah suai.

“Saya juga memberikan 4 helai permaidani lama saya yang masih kelihatan baik. Guna la dari kena beli yang baru,” katanya.

Tambahnya Chef Wan lagi, beliau turut membantu dari segi pemasangan kabinet dapur serta akan memberi sebanyak RM10,000 untuk kelengkapan rumah.

“Saya turut membantu mereka dan menyumbangkan sedikit wang untuk memasang kabinet rumah baru mereka. Jadi la sumbangan dari bapa itu.

“Macam ni la tanggungjawab bapa dari anak itu kecil sampai la dah tua pun seorang bapa yang baik akan mahu membantu. Tiada satu bapa pun nak melihat anak-anak mereka di dalam kesusahan.nTak bantu banyak, bantu sedikit pun jadi lah,” katanya.

Dalam pada itu, Chef Wan berkata meskipun ada yang memerlinya kononnya mahu menunjuk dan riak, namun beliau tidak peduli kerana dia tetap akan menjalankan tanggungjawab serta menunjukkan contoh yang baik kepada orang lain.


“Kalau Ada Anak Dah Masuk Darjah 3 Dah” – Izzue Islam

Hampir sembilan tahun mendirikan rumah tangga, pasti pelakon dan penyanyi Izzue Islam tidak berhenti berdoa agar dikurniakan cahaya mata.

Menerusi perkongsian terbaru, Izzue memuat naik gambar bersama isterinya, Awin Nurin sempena ulang tahun perkahwinan mereka yang ke-9.

Turut menjadi perhatian kapsyen Izzue, dimana pelakon itu mengatakan jika mereka dikurniakan zuriat pasti anak mereka kini sudah masuk darjah 3.

Dalam entri tersebut, Izzue turut mengucapkan terima kasih buat mereka yang mendoakan dia dan isteri.

Diruangan komen, rata-rata netizen mengucapkan selamat ulang tahun perkahwinan buat Izzue dan isteri serta mendoakan pasangan itu dikurniakan zuriat suatu hari nanti.


Adi Putra Didakwa Miliki Kekayaan RM21.9 Juta

Baru-baru ini hangat diperkatakan artikel dari sebuah portal mendedahkan pelakon Datuk Adi Putra memiliki kekayaan sebanyak AS$5 juta (RM21.9 juta).

Memetik Harian Metro, Adi berkata angka yang didedahkan itu tidak penting dan dia hanya meminjam daripada Yang Maha Esa.

“Angka itu diberikan orang dan boleh jadi lebih dan boleh jadi kurang. Namun, ia hanya angka dan apa yang lebih penting adalah hala tuju kita sebagai manusia dan hamba-Nya.

“Apa yang perlu kita lakukan dengan tanggapan ini adalah perspektif secara keseluruhan adalah lumrah. Kalau nak menjawab ya atau tidak, saya tidak boleh kerana saya hanya meminjam daripada-Nya saja,” katanya.

Pelakon itu juga turut meminta supaya tidak menggelarkannya jutawan dan mengakui lebih selesa bergerak di belakang tabir.

“Kalau boleh janganlah gelar saya jutawan. Saya lebih selesa bergerak di belakang tabir. Saya rasa semua dapat melihat sendiri di media sosial saya.

“Ada sesetengah pihak yang menunjukkan kemewahan mereka di laman sosial, itu hak mereka. Bagi saya, saya lebih suka di belakang sebab banyak lagi urusan yang harus saya ceburi. Lakonan masih ada dan kalau berhenti, mereka rindu,” katanya.

Dalam pada itu, Adi turut berkongsikan mengenai perniagaan agensi pelancongan membawa jemaah umrah dan haji yang ditubuhkannya sejak 2013 masih beroperasi.

“Apa yang boleh saya kongsikan, pada 2013 saya menubuhkan satu syarikat agensi pelancongan menguruskan umrah dan haji sehingga sekarang. Cuma dua tahun itu (pandemik), tutup. Tapi, Alhamdulillah dengan kita permudahkan urusan ataupun orang, Insya-Allah Allah permudahkan urusan kita, dan capaikan hajat dan niat kita.

“Itulah permulaan saya dalam bidang perniagaan. Saya banyak di belakang tabir. Saya bukan pembimbing rombongan jemaah, tetapi saya menguruskan pentadbiran agensi saya dan juga yayasan supaya setiap manusia akan sampai ke destinasi mereka untuk melaksanakan ibadah umrah. Selagi ada Kaabah, selagi itu ada pekerjaan umrah mahupun haji itu harus dilaksanakan,” katanya.


GV7 Gagal Lonjakkan Namanya, Ashira Kembali Menyanyi Di Pub

Sudah dua tahun Gegar Vaganza musim ke-7 berakhir, penyanyi Ashira mengakui kecewa program realiti popular itu gagal melonjakkan namanya.

Memetik mStar Online, Ashira mengakui pada awalnya dia tidak mahu menyertai pertandingan tersebut namun dia tetap mencuba nasib selepas sekian lama menyepi.

BACA: Tanggal Tudung Menyanyi Di Pub, Ashira Akui Belum Berhijab Penuh

“Sebenarnya saya sudah lama tidak berhajat untuk kembali aktif dalam industri seni. Ketika menerima tawaran GV7 pun hati saya berbelah bahagi. Namun ketika itu hanya mencuba nasib untuk kembali.

“Tidaklah terlalu mengharap nama akan kembali ‘meletop’ seperti dahulu. Cuma ada sedikit rasa kecewa apabila percubaan untuk melakukan perkara yang saya minat tidak menjadi,” katanya.

Kata Ashira lagi, dia juga tidak banyak menerima tawaran menyayi selepas menyertai program tersebut namun akur rezeki tidak berpihak padanya.

“Jika ada tawaran menyanyi pun hanya sekadar bertanya. Saya memang tidak menerima banyak undangan dalam mana-mana majlis. Saya faham ramai lagi artis dalam industri seni dan ini bukan rezeki saya.

“Perkara yang sama terjadi lagi kepada saya. Rezeki sebagai penyanyi bagaikan tak ‘lekat’. Dari dahulu lagi saya sudah biasa begini,” katanya.

Kongsi Ashira lagi, dia tidak akan meninggalkan bidang nyanyian kerana itu adalah minatnya dan dia kini kembali menyanyi di sebuah restoran pub.

“Sejak Perintah Kawalan Pergerakan (PKP) dilaksanakan sebelum ini memang susah hendak cari kerja. Jadi apabila ada peluang menyanyi di restoran seperti sekarang ini saya terima sahaja.

“Sebelum ini pun saya menyanyi di kelab. Ini sudah menjadi kerjaya dan saya tidak akan tinggalkan bidang nyanyian kerana minat yang mendalam,” katanya.


“Kalau Saya Bukan Artis, Pasti Isteri Tak Dikecam Teruk Sebab Tak Bertudung”

Pada Mac lalu, hangat diperkatakan mengenai isteri kepada penyanyi Yonnyboii iaitu Nik Nazira Narriman sudah tidak memakai tudung sekaligus mengundang kecaman netizen.

Meskipun teguris hati apabila isterinya dikecam kerana tidak lagi bertudung, Yoony berkata dia cuba bersikap positif.

Namun, Yonny berkata dia kesal apabila ada netizen melabelkan isterinya wanita tidak bermoral. Ujarnya lagi, dia dan isteri juga ada perasaan dan sudah pasti terguris apabila dikecam terlalu teruk.

“Itu yang buatkan saya bengang sangat dan muat naik status berkenaan di Instagram. Tapi, sekarang ini hati saya dah sejuk dan saya juga mohon maaf di atas semuanya.

“Saya dan isteri, manusia biasa yang tidak terlepas daripada melakukan kesilapan. Cuma, janganlah mengecam teruk sangat sebab kami pun ada hati dan perasaan,” katanya.

Dalam pada itu, Yonny turut memohon maaf serta menyedari apa yang dilalui oleh isterinya disebabkan statusnya sebagai selebriti.

“Kalau saya bukan artis, pasti isteri tidak dikecam teruk kerana tidak lagi bertudung. Jadi, inilah cabaran kerjaya saya yang perlu kami fahami bersama-sama dan cuba menghadapinya dengan baik.

“Sekarang saya banyak memberi semangat kepada isteri untuk dia lebih kuat mengharungi cabaran kehidupan ini. Apapun, kami hanya manusia biasa dan saya mohon maaf,” katanya.

Terdahulu, Yonny menegur sikap individu yang tidak menjaga kata-kata sehingga mengguris hatinya dan isteri tercinta dan sukar untuk dimaafkan. Yonny berkata lagi, dosa sesama manusia juga perlu minta maaf.


Elyana Kecewa Dituduh Menipu Sakit Kanser

Pada Disember tahun lalu, penyanyi Elyana berkongsi khabar gembira akhirnya bebas daripada kanser limfoma selepas 11 tahun berjuang. Namun, Elyana meluahkan rasa kecewa apabila ada pihak mendakwanya menipu tentang kanser limfoma yang dialaminya.

Malah, Elyana mendedahkan ada di kalangan rakan baiknya turut menyebarkan dakwaan tersebut sedangkan dia yang bersusah sebelum ini tiada siapa tahu.

“Pada awalnya saya memang rasa kecewa kerana saya sudah sakit lebih 10 tahun. Memang banyak sangat dengar, ada juga kalangan rakan baik yang cakap seperti itu.

“Walaupun dia tahu kita ulang-alik ke hospital, anak kita sanggup tak sekolah kerana tiada siapa yang dapat hantar. Mereka tahu perkara ini.

“Tetapi saya menganggap orang seperti ini, dia tidak membantu semasa saya sakit. Jadi, mereka ini memang tidak tahu ‘struggle’ saya macam mana,” katanya.

Dalam pada itu, Elyana berkata dia memaafkan mana-mana pihak atau netizen yang pernah memfitnah dirinya sebelum ini.

“Jadi, mereka ini boleh melontarkan apa sahaja dalam fikirannya. Kebanyakan juga, antara warganet yang pernah bercakap yang tidak baik seperti memfitnah.

“Mereka cakap saya ini tidak sakit dan bercakap buruk mengenai saya. Mereka ini sendiri meminta maaf menerusi pesanan langsung (DM). Alhamdulillah, semua sedar apa yang mereka lakukan itu adalah salah. Saya maafkan,” katanya.

Elyana turut memberikan pesanan kepada mereka diluar sana supaya berfikir dahulu sebelum berkata sesuatu tentang orang lain. Ujarnya lagi, dia tidak akan menipu lebih-lebih lagi tentang sakit.

“Bagi saya, saya tidak akan menipu mengenai sakit. Tidak mungkin, kerana setiap kata itu adalah doa. Saya percaya akan kifarah, apabila kita bercakap buruk tentang seseorang, Allah nak balas kepada kita itu sekelip mata sahaja. Kita kena jaga kata-kata dan pemikiran,” katanya.

Berkongsi perkembangan kesihatannya, Elyana memberitahu dia masih mempunyai empat kali rawatan kemoterapi yang perlu dijalani setiap dua minggu sekali.


Anak Shuib Menangis Kawan Sekolah Ejek Ibu Dah Meninggal

Pemergian penyanyi, Allahyarham Siti Sarah Raisuddin sudah tentunya memberi kesan mendalam buat ahli keluarga terutama buat anak-anaknya.

Sudah lapan bulan berlalu, Shuib Sepahtu dan anak-anak dilihat sudah mula meneruskan kehidupan mereka seperti biasa.

BACA: Isteri Buat Kejutan Untuk Raisuddin, Bawa ‘Kembar’ Arwah Siti Sarah Sambut Hari Jadi

Namun, semalam perkongsian ibu tiri arwah Sarah iaitu Siti Fatimah menjadi perhatian apabila memuat naik video anak perempuan Shuib iaitu Dekta yang menangis kerana diejek rakan sekolahnya.

Menerusi kapsyen, Fatimah atau lebih mesra disapa Makder berkata Dekta mengadu rakan sekelasnya mengejek kerana dia sudah tidak mempunyai ibu lagi.

Turut kedengaran, Dekta berkata dia sudah pun memberitahu kepada guru kelas dan rakannya itu telah dimarahi oleh guru berkenaan.

Diruangan komen, rata-rata netizen sebak dengan aduan Dekta itu yang sudah tentu sangat sedih apabila ada yang mengatakan mengenai ibunya yang sudah tiada.


Ramai Risau Tengok Elisya Sandha Melompat Ketika Majlis Baby Shower

Dijangka melahirkan cahaya mata sulung pada 16 Jun ini, pelakon Elisya Sandha dan suaminya, Uzair Haqimy bakal menimang cahaya mata perempuan. Jantina anak pasangan itu didedahkan dalam majlis baby shower yang diadakan semalam.

Video gender reveal itu turut dikongsikan oleh seorang pengguna TikTok yang memuat naik suasana ketika majlis itu berlangsung.

BACA: Elisya Sandha Hamil Tujuh Bulan, Suami & Mentua Menangis Kegembiraan

Semoga dipermudahkan semuanya buat @elisyasandhaaa #lotsoflove #doayangbaikbaik #kitajagakita #staysafe #fyp #foryourpage

Sebaik sahaja mendapat tahu bakal menimang cahaya mata perempuan, Elisya dilihat melompat kegembiraan. Namun, reaksi Elisya itu menimbulkan rasa bimbang netizen apatah lagi pelakon itu sedang sarat hamil.

Diruangan komen, rata-rata netizen memberi nasihat kepada pelakon itu tidak terlalu lasak kerana bimbang akan kandungannya itu. Bagaimanapun, ada netizen mengatakan mungkin pelakon itu terlalu gembira.

Turut menjadi perhatian reaksi ibu mentua Elisya iaitu Sheila Rusly yang turut melompat gembira bakal menimang cucu sulung perempuan tidak lama lagi.


Dua Tahun Tiada Job, Ali Puteh Bergantung Dengan Duit Simpanan

Kemelut dengan balu Allahyarham Abam iaitu Nur Hidayah ternyata memberi kesan besar kepada pelawak Ali Puteh yang hanya menerima satu tawaran sahaja program TV dalam tempoh dua tahun sejak tahun 2020.

Memetik Harian Metro, Ali berkata tawaran itu diterima pada Ramadan lalu untuk program mengaji dia perlu membaca beberapa surah Al-Quran menerusi panggilan video dengan bayaran diterima sebanyak RM300.

BACA: Ali Puteh Jual Ayam Tapi Bukan Untuk Bayar Ganti Rugi RM60,000 Kakak Ipar

“Itu saja tawaran diterima dalam tempoh itu. Saya dapat token bayaran sebanyak RM300,” katanya.

Ali berkata lagi, sepanjang tempoh tersebut dia menggunakan wang simpanan dan berjimat cermat untuk meneruskan kehidupan.

“Dua tahun lebih tak ada ‘job’ (tawaran kerja). Untuk program Muzikal Lawak Superstar dan Maharaja Lawak Mega di Astro itu lain sebab komuniti pelawak kecil. Tapi, untuk tawaran lain seperti lakonan, pengacaraan dan sebagainya, memang tak ada langsung.

“Dua tahun saya gunakan duit yang saya ada untuk bertahan dan kami berjimat cermat. Saya ada isteri dan anak yang perlu dibesarkan dan setakat ini, masih diberikan kelengkapan yang mencukupi bagi membesarkan mereka,” katanya.

Pernah bekerja sebagai pengawal keselamatan, Ali turut mengeluarkan wang Kumpulan Wang Simpanan Pekerja (KWSP) sebanyak RM10,000 menerusi pengeluaran khas untuk dijadikan modal perniagaan.

“Saya jadikan modal untuk perniagaan daging. Kalau nak diikutkan, jumlah RM10,000 itu tidak mencukupi, namun, saya buat ikut kemampuan saya.

“Kali terakhir saya mencarum adalah pada 2009 ketika saya masih bertugas sebagai pengawal keselamatan suatu ketika dahulu,” katanya.

Berkongsi lanjut, Ali meluahkan rasa syukur sudah pun menerima tawaran berlakon dalam drama sitkom Lot 69 yang akan ditayangkan pada Jun ini.


Setiap Hari Anak Minta Papa Baru, Lufya Omar Selesa Hidup Tanpa Suami

Sudah dua tahun bergelar ibu tunggal, pelakon Lufya Omar berkata dia masih belum terbuka hati lagi untuk mencari pengganti.

Memetik mStar Online, Lufya berkata meskipun perkahwinannya sebelum ini gagal namun dia tidak trauma, sebaliknya anaknya juga turut menggalakkanya untuk berkahwin.

BACA: Berjiran Dengan Awal Ashaari, Lufya Omar Dedah Nak Hantar Blender Pun Kena Minta Izin Management

“Saya belum terbuka hati… bukan sebab trauma. Tapi sebab saya rasa kehidupan sekarang lebih bahagia. Sebab saya ada bisnes bakery dan sibuk dengan perniagaan itu.

“Tambahan pula, saya gembira jalani kehidupan bersama anak saya. Disebabkan seronok bersama anak dan sibuk berniaga, saya tak rasa pun kesunyian.

“Ikutkan anak memang galakkan saya berkahwin… hari-hari tanya bila nak cari ‘new papa’. Apa-apa pun saya berserah pada Allah. Doa yang terbaik untuk kehidupan saya,” katanya.

Terdahulu, Lufya mendirikan rumah tangga dengan Dr Che Hafiz mendirikan rumah tangga pada tahun 2016, namun mengambil keputusan untuk berpisah pada Jun 2020.

Hasil perkongsian hidup, pasangan itu dikurniakan seorang anak perempuan, Laana Haura kini berusia empat tahun.


Azhar Sulaiman Akui Tak Mudah Tegur Anak, Nak Rotan Dah Tak Sesuai

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Baru-baru ini, perkongsian Leona sekali lagi menjadi perhatian ramai apabila memuat naik konten menari di TikTok bersama rakannya sekaligus mengundang kecaman netizen.

Memetik mStar Online, Azhar berkata dia sudah menegur kesilapan anaknya, ditambah tidak sesuai lagi untuk dirotan, namun dia hanya berdoa Leona berubah menjadi lebih baik

“Saya sama seperti Kaza dan Normah Damanhuri. Kami adalah ibu bapa pada anak-anak yang bukan kecil lagi. Sebagai ibu bapa, sudah tentulah kita berikan teguran.

“Namun, apa yang kita tegur itu bukan mudah. Kita harap anak-anak dapat berfikir lebih jauh mengenai kesan terhadap keseluruhan , bukan hanya pada diri tetapi keluarga dan ibu bapa.

“Sebagai ibu bapa, saya ambil tanggungjawab untuk tegur apa yang tak boleh dilakukan. Tapi, kalau dia masih buat… Saya hanya berdoa semoga dia cepat berubah.

“Kita tak boleh rotan atau jerit pada anak-anak sekarang apatah lagi mereka sudah besar. Jadi kita doakan yang terbaik untuk anak-anak,” katanya.

Terdahulu, video dikongsikan oleh Leona menjadi bualan apabila tampil memakai dress pendek ketat berwarna merah jambu yang mendedahkan bahagian pehanya.


Hisyam Hamid Dikecam Pegang, Dukung Scha Elinnea

Pasti ramai tahu sekarang sedang hangat ditayangkan drama Kerana Aku Isteri Bidaan di kaca televisyen lakonan Hisyam Hamid dan Scha Elinnea.

Baru-baru ini, tular video di aplikasi TikTok memaparkan aksi mesra kedua pelakon itu menjadi perhatian netizen.

Menerusi video tersebut, Hisyam dilihat sedang mendukung Scha sekaligus menimbulkan rasa kurang senang netizen.

Diruangan komen video itu, rata-rata netizen terkejut apabila melihat babak Hisyam mendukung pelakon wanita lain.

Tidak kurang juga ada yang menyamakannya dengan pelakon Zul Ariffin serta ada yang menggelar Hisyam sebagai Zul Ariffin 2.0. Dalam pada itu, ada yang menyebut pelakon lelaki lain yang pernah mendukung heroin namun tidak dijadikan isu.

Sementara itu, ada netizen yang bertanyakan sama ada isteri Hisyam tidak cemburukah melihat babak tersebut. Meskipun ada segelintir yang mengecam, namun ramai yang sukakan gandingan Hisyam dan Scha dalam drama tersebut.


Selalu Tayang Badan, Noki K-Clique Akui Banyak Terima Mesej Ajak Ke Katil

Jika anda mengikuti Instagram Noki K-Clique, pasti ramai menyedari penyanyi yang kini sudah bergelar pelakon itu sering berkongsikan fotonya menayang badan.

Memetik Kosmo, Noki mengakui sering menerima mesej daripada peminat pelbagai lapisan umur, malah ada yang berani menghantar gambar tidak senonoh serta mengajaknya ke ‘katil’.

“Jujur macam-macam mesej saya terima daripada makcik, perempuan, lelaki dan pelbagai orang. Paling ekstrem ada yang sampai hantar gambar bogel berulang kali dan ada yang ajak bermesra sampai ke katil,” katanya.

Dalam pada itu, Noki sedar bahawa apa yang terjadi juga disebabkan salahnya sendiri kerana sering menayang badan di media sosial.

“Tapi macam saya katakan, benda yang negatif dan buruk akan saya delete (padam), mana yang baik saya akan layan dan balas.

“Lagipun saya rasa ini salah saya juga sebab selalu ‘belanja’ gambar badan. Insya-Allah lepas ini saya akan ubah perkara tersebut supaya tak berulang lagi kejadian sama,” katanya.


Mak Wan Latah Berjoget Sambil Karaoke Dikecam, Netizen Dakwa Jadi Punca Bercerai

Perkongsian pelakon Mak Wan Latah menjadi perhatian ramai apabila memuat naik videonya sedang berkaraoke sehingga menerima kecaman ramai.

Susulan video tersebut, ada netizen mendakwa perbuatannya itu mungkin menjadi punca pelakon itu diceraikan suami.

BACA: Mak Wan Belum Sedia Fikir Untuk Kahwin Lagi, Risau Pisang Berbuah Empat Kali

Menjawab kritikan tersebut, Mak Wan berkata dia karaoke merupakan salah satu cara dirinya untuk melepaskan tekanan selepas penat bekerja.

“Salah ke saya karaoke? Itu adalah video lama dan memang saya suka berkaraoke. Bila tertekan selepas shooting saya berkaraoke. Ada ke hukum yang katakan salah?

“Saya tidak usik sesiapa pun, jadi kenapa nak marah? Saya buat hanya untuk gembirakan diri sendiri. Tolonglah jangan suka kecam orang lain. Cukup-cukuplah tu,” katanya seperti dipetik mStar Online.

Dalam pada itu, Mak Wan turut memohon kepada netizen supaya tidak cepat meletakkan hukum dan perceraiannya dengan bekas suami sudah pun tertulis.

“Hati kita jangan hitam… Jangan menghukum seseorang disebabkan dia sudah bercerai. Itu semua adalah perancangan Allah. Kita tidak boleh melawan takdir,” katanya.

Terdahulu, perkahwinan Mak Wan pada 22 Januari lalu berakhir dengan talak satu selepas bekas suaminya itu melafazkan cerai dalam kamar hakim di Mahkamah Rendah Syariah Kuala Pilah, Negeri Sembilan, Rabu lalu.


Da’i Syed Gembira Bebas Tuduhan Jenayah Seksual

Selepas dua tahun naik turun mahkamah, semalam pendakwah selebriti Da’i Syed dilepaskan dan dibebaskan atas dua pertuduhan jenayah seksual.

Memetik Harian Metro, Da’i Syed atau nama sebenarnya Syed Shah Iqmal Syed Mohammad Shaiful ahkhirnya dapat menarik nafas lega apabila keputusan berpihak kepadanya serta meluahkan rasa syukur.

“Perasaan saya ketika ini bercampur baur. Sebak, gembira dan pada masa yang sama syukur ke hadrat Allah SWT. Alhamdulillah…itu saja yang dapat saya luahkan pada ketika ini”.

“Tiada apa yang ingin saya luahkan pada ketika ini, hanya ucapan bersyukur kerana keputusan berpihak kepada saya.

“Hanya ucapan syukur kepada Allah SWT. Dalam pada itu saya juga ingin mengucapkan terima kasih kepada semua yang memberikan sokongan dari segi mental dan fizikal,” katanya.

Semalam, Da’i Syed dilepaskan dan dibebaskan atas pertubuhan mencabul serta melakukan persetubuhan di luar tabii terhadap seorang penuntut kolej swasta.

Pada 10 Disember tahun lalu, Syed mengaku tidak bersalah di Mahkamah Sesyen di sini atas pertuduhan melakukan persetubuhan di luar tabii terhadap wanita berumur 22 tahun.


Netizen Asyik Kutuk Saiz Badan, Uqasha Senrose Mengadu Pada Suami

Penampilan pelakon Uqasha Senrose menjadi bualan netizen yang memperkatakan mengenai bentuk badannya yang kelihatan berisi selepas mendirikan rumah tangga dengan aktor, Kamal Adli.

Enggan mempedulikan komen netizen mengenai saiz badannya, Uqasha berkata perubahan bentuk fizikalnya berlaku kerana dirinya bahagia disamping suami tercinta.

Menerusi satu perkongsian di Instagram, Uqasha meluahkan rasa hairan dengan sikap netizen yang sering mempersoalkan saiz badannya.

Turut mencuri perhatian apabila kapsyen Uqasha itu seolah mengadu pada suaminya tentang kata-kata netizen terhadap dirinya.

Diruangan komen, Kamal turut dilihat memberi respon tentang ‘aduan’ isterinya itu dengan mengatakan Uqasha dilihat sangat cantik di matanya.

Terdahulu, Uqasha dan Kamal mengumumkan berita perkahwinan mereka yang berlangsung dalam sebuah majlis tertutup di Bentong, Pahang pada 5 November tahun lalu.


Jasmin Hamid Masuk CCU, Alami Serangan Jantung

Pelakon Jasmin Hamid dikejarkan ke wad kecemasan semalam selepas disyaki mengalami masalah jantung.

Perkara itu dimaklumkan oleh suaminya, Nazmir Abd Rahim menerusi Instagram Story milik Jasmin awal pagi tadi.

BACA: Suami Muda, Jasmin Hamid Tersinggung Diperli Macam Ibu & Anak

Berkongsi mengenai keadaan terkini isterinya, Nazmir memberitahu Jasmin mengalami tekanan darah dan degupan jantung agak rendah.

Menurutnya, doktor terpaksa memberikan bantuan ubat untuk mengepam darah ke jantung.

“Tekanan darah dan degupan jantung agak rendah dan doktor terpaksa berikan bantuan ubat untuk pam darah ke jantung,” tulisnya.

Katanya lagi, Jasmin kini sedang dirawat di Unit Rawatan Koronari (CCU) dan ini merupakan serangan jantung  pertama kalinya berlaku.

Dalam pada itu, Nazmir memaklumkan keluarga isterinya mempunyai sejarah kesihatan berkaitan jantung serta memohon orang ramai mendoakan kesembuhan buat pelakon itu.


Netizen Puji Tokti, Dari Aafiyah Lahir Sampai 4 Tahun Tak Pernah Umum Duit Raya Anak

Sebut saja nama Siti Aafiyah sememangnya ramai mengenali anak sulung penyanyi nombor satu negara, Datuk Seri Siti Nurhaliza apatah lagi 11 tahun menantikan cahaya mata pertamanya itu.

Baru-baru ini, tular video dikongsikan di Instagram Aaafiyahkhalid dipercayai dibuat oleh peminat memaparkan gelagat Aafiyah yang teruja mengikut ibunya berhari raya.

BACA: Muncul Dalam Sepahtu Reunion Live, Netizen Puji Tokti Pandai Berlakon

Difahamkan, menerusi video tersebut Aafiyah berada di dalam sebuah kapal terbang dan mungkin beraya agak jauh. Perkongsian video itu mendapat pelbagai reaksi daripada netizen yang teruja melihat gelagat Aafiyah.

Namun, apa yang menjadi perhatian adalah komen seorang netizen yang memuji Tokti tidak pernah mengumumkan jumlah duit raya anaknya sejak lahir lagi.

Tidak kurang juga, ada netizen mengatakan, lagi banyak duit raya diterima, lagilah tidak akan diberitahu kepada umum.


“Siapa Yang Tak Percaya Sihir, Maknanya Dia Tolak Al-Quran & Murtad” – Ustaz Kazim

Baru-baru ini, perkongsian pendakwah terkemuka, Datuk Ustaz Kazim Elias mengejutkan ramai apabila mendedahkan mengenai penyakit misteri dihidapinya.

Menurut Ustaz Kazim, penyakit misteri dihidapinya itu menyebabkan kulit wajah, kaki, perut dan beberapa bahagian lain menjadi kehitaman serta mengeluarkan darah. Dedah Ustaz Kazim lagi, beliau telah diserang penyakit berkenaan sejak tahun 1997.

BACA: Ustaz Kazim Elias Buang Mekap Ketika Live Tunjuk Kesan Sakit Misteri

Bagaimanapun ada yang ada beberapa individu mempersoalkan tindakannya bercerita kepada umum tentang keadaan dirinya yang menjadi mangsa sihir. Ustaz Kazim dalam temubual esklusif bersama Kosmo semalam berkata, mereka yang tidak mempercayai sihir bermakna jatuh murtad.

“Siapa yang tidak mempercayai ilmu sihir, maknanya dia menolak al-Quran, dosa besar dan jatuh murtad,” katanya.

Menurut individu tersebut, adalah tidak wajar golongan agamawan untuk mempercayai percaya perbuatan sihir.

“Tak sangka, seorang ustaz boleh percaya disihir, aku yang jahil ini 100 peratus tak percaya,” komen seorang individu.

Menyelar kata-kata individu itu, Ustaz Kazim menjelaskan perbuatan sihir telah dijelaskan di dalam Al-Quran serta hadis dan kewujudannya adalah benar.

“Siapa yang tak percaya adanya sihir, kafir, kerana perkara itu disebut oleh Allah dalam al-Quran,” katanya.

Terdahulu, menerusi program MeleTOP, Ustaz Kazim mengejutkan ramai apabila membuang makeup di muka serta menunjukkan kesan penyakit yang dihidapi di kaki.


Isteri Buat Kejutan Untuk Raisuddin, Bawa ‘Kembar’ Arwah Siti Sarah Sambut Hari Jadi

Pejam celik sudah 8 bulan penyanyi, Allahyarham Siti Sarah Raisuddin pergi menghadap Ilahi. Namun, pemergian arwah Sarah sememangnya memberi kesan mendalam terutama buat ahli keluarga.

Baru-baru ini, perkongsian ibu tiri arwah Sarah iaitu Siti Fatimah menjadi perhatian apabila membuat kejutan buat suaminya iaitu Raisuddin Hamzah sempena ulang tahun kelahiran bapa Sarah.

BACA: Nama Siti Sarah Diabadikan Pada Musolla, Dewan Rumah Anak Yatim

Impian Raisuddin untuk bertemu dengan wanita yang dikatakan mirip arwah anaknya itu akhirnya tercapai apabila dipertemukan pada majlis tersebut.

Menerusi entri di Instagram, Fatimah mengucapkan terima kasih kepada wanita bernama Emy itu yang sudi meluangkan masa bersama mereka.

“Masa mula-mula orang kata muka dia sama dengan arwah, suami ada bagi tau teringin sangat nak jumpa dengan Emy ni. Nak bawa jumpa tapi masih belum berkesempatan di atas faktor masing-masing sibuk.

“Sempena hari lahir kita bawa Emy untuk meraikan sekali hari lahir bersama-sama dengan kami semua.
“Terima kasih pada family dan rakan-rakan yang hadir untuk meraikan hari lahir abah, terima kasih jugak untuk Emy & keluarga yang sudi terima pelawaan kami,” katanya.

Dapat dilihat pada video itu, Raisuddin terkejut apabila melihat wajah wanita itu kerana hampir mirip dengan arwah anaknya.

Perkongsian Fatimah itu mendapat pelbagai reaksi daripada netizen sebak melihat video tersebut dan ramai mengakui wanita itu seiras dengan arwah Sarah.


“Dah Banyak Kali Ustaz Datang Ubatkan Isteri Saya” – Caprice

Perkongsian terbaru penyanyi rap, Caprice menjadi perhatian apabila mendedahkan isterinya, Farra Inalis menerima rawatan dipercayai mengalami gangguan.

Menurut Caprice, baru-baru ini ada beberapa individu berani menggangu isterinya dengan menghubunginya di tengah malam.

BACA: “Tak Semestinya Ayah Ustaz, Anak Tak Akan Buat Dosa” – Caprice

Menerusi entri itu, Caprice turut memuat naik video isterinya sedang tidur sambil dipasang ayat ruqyah di telefon. Caprice turut bingung mengapa ada yang pihak tidak berpuas hati dengan isterinya.

“Dah berapa kali ustaz datang berubat dia. Baru-baru ni ade pulak 3 orang yang berani call dia tengah malam dan ganggu.

“Cap tak tahu kenapa ramai masih tak puas hati dengan isteri. Sejujurnya saya sudah penat. Nak hadam business 9am-10pm, lepas tu sambung dengan benda bukan-bukan sampai 3am-4am. Saya pelukan bantuan,” katanya.

Dalam pada itu, Caprice berkata dia tidak menyangka ujian selepas berkahwin lebih berat. Ujarnya, banyak dia dan isteri lalui sejak tujuh bulan lalu.

“Sebelum ini saya menyangka selepas kahwin ujian pasti akan berkurangan berbanding dulu. Disebalik semua senyuman, ‘filter’ dan video yang dimuat naik, sebenarnya untuk tujuh bulan yang lalu saya melalui banyak perkara baru.

“Bukan itu saja, malah dalam pada itu saya harus membantu isteri berdepan perkara-perkara begini,” katanya.


Ubah Suai Rumah Teres Jadi Macam Banglo, Fasha Sandha Seronok Ada Surau Sendiri

Pelakon Fasha Sandha meluahkan rasa syukur apabila rumah pertama yang dibelinya sudah siap diubah suai menjadi rumah idamannya.

Memetik mStar Online, Fasha berkata dia sendiri yang membeli segala kelengkapan dan hiasan dalam rumah berkenaan. Malah, Fasha turut seronok apabila ada surau sendiri di rumahnya,

“Alhamdulillah, rumah yang saya beli ketika di usia 21 tahun sudah siap diubah suai. Rumah itu mempunyai sentimental value buat saya sebab rumah pertama saya beli.

“Walaupun hanya rumah teres biasa tapi bagi saya, ia adalah rumah idaman saya sebab saya sendiri yang beli barang dan hias rumah itu.

“Saya bukan belajar buat hiasan dalaman rumah tapi dapat idea dari google dan showroom… dapat jimat kos. Alhamdulillah, impian saya untuk ada surau dalam rumah pun tercapai,” katanya.

Sebelum ini, menerusi satu perkongsian di Instagram, Fasha ada berkongsikan video rumahnya yang sudah siap diubah suai menjadi seperti banglo mewah.